Atzo arratsaldean Zegaman desagertu zen 69 urteko gizon baten bila ari dira - Goierriko Hitza : Goierriko Hitza\nAtzo arratsaldean Zegaman desagertu zen 69 urteko gizon baten bila ari dira\nEusko Jaurlaritzako Segurtasun Sailak eta SOS Deiakek jakinarazi dutenaren arabera, larrialdi zerbitzuak pasa den ostiraletik dabiltza Zegaman desagertu den 69 urteko gizon baten bila\nLarrialdi zerbitzuak Zegaman\nAtzo arratsaldeko 20:00etan ekin zioten desagertuta dagoen gizona bilatzeko lanei Zegaman. Gizonaren lagun batek eman zuen abisua, berarekin geratuta zegoelako eta ez zelako azaldu. Ondorioz, operatiboa martxan jarri zuten Zegama eta Aratz mendiaren artean.\nHasieran lainoaren ondorioz geldiarazi beharra izan zuten arren, gaur goizean berriz ekin diote ikerketari. Elkarlanean ari dira Ertzaintza, Gurutze Gorria, DYA eta suhiltzaileak.


Gabonetako girlanda | Eskulanak On\nTony Torres | 29/11/2021 19:57 | EVA gomazko eskulanak, Gabonetako eskulanak\nGabonak heldu dira eta horrekin batera etxea jai hauetako dekorazio tipikoz betetzeko ilusioa. Zure etxea kolorez betetzeko, ez pasatzea bezalakorik eskulanen arratsaldea haurrekin. Eta zer hoberik gaur ekartzen dudana bezalako Gabonetako girlanda eder batzuk egitea baino.\nHiru material besterik ez dira behar, ez dago tresna arriskutsurik erabiltzeko eta minutu gutxitan egiten dira. Etxeko txikienekin jardueretan denbora pasatzeko ezin hobea da. Gabonetako motibodun girlanda sinple hau nola egin ezagutu nahi duzu? Kontuan hartu orain hasi garelako.\n1 Gabonetako koroa, materialak\n1.1 Pausoz pauso\nGabonetako koroa, materialak\nKasu honetan materialak oso sinpleak dira, koloretako EVA aparra besterik ez duzu behar distira batekin. Edozein bazaretan erraz aurki dezakezu material hau eta oso prezio merkean. Era berean, rafia katea, guraizeak eta arkatza beharko ditugu. Ikus dezagun orain zeintzuk diren jarraitu beharreko pausoak.\nLehenik eta behin EVA gomaren gainean irudiak marraztuko ditugu, kasu honetan gaiari jarraitzeko Gabonetako zuhaitz batzuk eta tamaina ezberdinetako izar batzuk marraztuko ditugu. Nahi baduzu, elur-oreinak, iratxoak edo elurrezko panpina bezalako figura gehiago egin ditzakezu.\nIrudiak marrazteko atzetik egingo dugu, purpurina duen aurrealdea askoz konplikatuagoa izango litzatekeelako.\nIrudi guztiak moztuta ditugunean, bertara joaten gara soka prestatu horrekin gure Gabonetako girlanda sortuko dugu.\nGuraize baten puntarekin zulo txikiak egiten ditugu irudi bakoitzaren goiko aldean. Rafia sokarekin pasatzen gara kontuz EVA gomazko pieza ez hausteko. Figura guztiak aurkezten ari gara, gehien gustatzen zaigun ordena jarraituz. Ikusi trukatutako koloreak eta formak Gabonetako girlanda berezi, original eta oso berezia sortzeko.\nArtikuluaren bide osoa: Eskulanak » Eskulanak eta materialak » EVA gomazko eskulanak » Gabonetako girlanda


Play jokoa Bionka Bunny Halloween Online:\nHau entretenigarria eta zoragarria joko bat moda ezagutzen dira jenio eta gaitasuna janzteko bere bezeroei guztiak bezala sentitzen zara. Orain aurretik bezero bat nahi eder untxia izateko Halloween beren lagunekin, zeren gura zaren huraxe duzu. Asmatu zerbait berria eta harrigarria izan zen, ez dela besteak bezalakoa, eta, aldi berean, oso ondo elkar! Onak nahi duzun zorte jokoan!. Play jokoa Bionka Bunny Halloween konektatuta.\nTekniko jokoa Bionka Bunny Halloween ezaugarri\nGame Bionka Bunny Halloween gehitu: 28.10.2013\nJokoa jokatzen: 65 aldiz\nBezalako jokoa Bionka Bunny Halloween Jokoak\nDeskarga jokoa Bionka Bunny Halloween\nEmbed Joko Bionka Bunny Halloween zure web orrian:\nJokoaren txertatu Bionka Bunny Halloween zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Bionka Bunny Halloween, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Bionka Bunny Halloween-rekin, baita ere, jokoa jokatu zen:


LOMCE aurreproiektua ezartzea Euskal Herriko hezkuntzari eraso egitea dela salatu dute ELA, LAB eta STEE-EILAS sindikatuek | LAB SINDIKATUA\nIrakaskuntza Hezkuntza LOMCE aurreproiektua ezartzea Euskal Herriko hezkuntzari eraso egitea dela salatu dute ELA,...\nLOMCE aurreproiektua ezartzea Euskal Herriko hezkuntzari eraso egitea dela salatu dute ELA, LAB eta STEE-EILAS sindikatuek\nELA, LAB eta STEE-EILAS sindikatuek LOMCE aurreproiektuak inposatu nahi dituen atzerapausoak onartzeko prest ez daudela esateko prentsaurrekoa eskaini dute gaur Bilbon. Erreforma proiektu hau inposatzailea, zentralizatzailea, uniformitzailea, espainolizailea, atzerakoia, adoktrinatzailea, segregatzailea eta elitista dela deritzote eta Hego Euskal Herriko eta Nafarroako gobernuei gure herrian ez ezartzeko bideak jartzea eskatzen diete.\nEuskal Herriko hezkuntzaren eraso bide honetan azkena, eta benetan larria, Wert Hezkuntza Ministroak inposatu nahi duen LOMCE aurreproiektua da. Hezkuntza-Lege aurreproiektu horrek:\n♦\tEstatuaren berzentralizazioa eta Euskal Herrian gure hezkuntza erabakitzerako orduan erabateko muga inposatzea bilatzen du (curriculum propioa are gehiago mugatuz, edukiak Madrildik finkatuz, ebaluazio sistemak zentralizatuz…)\n♦ Gure nortasun, eskubide eta hezkuntza sistemaren ardatz beharko lukeen euskarari eraso zuzena suposatzen du. Lege aurreproiektu horrekin euskara bigarren mailako hizkuntza izatera pasako bailitzateke eta hezkuntza sisteman bere ezagutza eta erabilera inola ere ez litzateke bermatuko, azken urte luzetan emaniko pausoak guztiz baliogabetuz.\n♦ Merkatu eta enpresen zerbitzura jarriaz hezkuntza merkantilizatzeko urrats oso larria suposatzen du, hezkuntzaren helburu beharko luken pertsonaren eta jendartearen garapena guztiz perbertituz (horren adibide dira DBHko aldaketak, hezkuntza ibilbideen aukeraketa aurreratzea, hautazko materien gutxitzea, Lanbide Heziketa birmoldatzea, unibertsitateko hauta frogak unibertsitateen esku uztea…).\n♦ Espainiar Estatuaren uniformazioa, espainolizazioa eta baliorik atzerakoienak oinarritzat hartuz adoktrinamentu ideologiko, politiko eta erlijiosorako bidea irekitzen du, modu berean, hezkuntza segregatzaile eta klasista bultzatuz.\n♦ Ikasleen garapen pertsonala, heziketa integrala eta aukera berdintasuna mugatzen du, oso goiz emaitza akademikoen baitan hezkuntza ibilbideak finkatzera derrigortuz.\n♦ Hezkuntza tokian tokiko beharretara egokitzeko moduak eta garapen pertsonal eta ebaluazio pertsonalizaturako aukerak mugatzen ditu eta ikastetxe eta irakasleen lanarekiko muga eta mesfidantza handitzen du, Espainiar Estatuak erabakitako irizpideen baitan derrigorrezko azterketa orokorrak ipiniz eta “kanpotik” eginiko ebaluazioak ezarriz.\n♦ Hezkuntza komunitatearen partehartzeko aukera eta bideak murrizten ditu, hezkuntzan eragile ezberdinen partehartzea mugatuz eta ikastetxetako kudeaketa demokratikoa oztopatuz.\n♦ Zerbitzu publikoak pribatizatzeko aukera areagotzen du.\nHau guztia honela, ELA, LAB eta STEE-EILAS sindikatuok ez dugu gure herriko hezkuntzan inolako murrizketarik onartzen eta ez gaude prest LOMCE aurreproiektuak inposatu nahi dituen atzerapausoak onartzeko. Guztiz bestela, gure hezkuntza sistemak baliabide eta inbertsio handiagoa behar ditu eta inolako injerentziarik gabe euskal hezkuntza eragileok eta euskal jendarteak erabaki behar dugu nolako hezkuntza behar eta nahi dugun. Horregatik:\n♦ Hezkuntza erreforma aurreproiektu honen aurka agertzen gara inposatzailea, zentralizatzailea, uniformatzailea, espainolizatzailea, atzerakoia, adoktrinatzailea, segregatzailea eta elitista delako.\n♦ Hego Euskal Herriko gobernuei, Nafarroako Gobernuari nahiz Eusko Jaurlaritzari, eta alderdi politikoei murrizketa politikei eta lege aurreproiektu honi aurre egitea eta gure herrian ez ezartzea eskatzen diegu.\n♦ Hego Euskal Herriko gobernuei, alderdiei, hezkuntza eragileei eta jendarte osoari dei egiten diogu gure herriak behar eta nahi duen hezkuntza indartzeko eta Euskal Herrian erabaki eta eraiki dezagun pausoak ematera.\nELA, LAB eta STEE-EILAS sindikatuok gure irakurketa hau hezkuntzako gainerako eragile eta erakundeekin elkarbanatu eta lantzeko konpromisoa hartzen dugu eta erasoaren tamainako erantzuna antolatzekoa. Horregatik eragile eta herritar guztiei dei egiten diegu aurrerantzean atzerapausoak salatu eta gure hezkuntzaren defentsan egingo diren ekimenetan aktiboki parte hartzeko.\nEuskal Herrian, 2013ko urtarrilaren 15ean»


Elkarrizketa sozialeko mahaia bertan behera uzteko eskatzen dugu | LAB SINDIKATUA\nEkintza Sindikala Elkarrizketa sozialeko mahaia bertan behera uzteko eskatzen dugu\nElkarrizketa sozialeko mahaia bertan behera uzteko eskatzen dugu\nAurreko astean bildu zen elkarrizketa sozialeko mahaian Confebaskek egin zuen proposamen aztertu eta baloratzeko agerraldia eskaini dugu gaur. Sindikatuaren iritziz proposamen honekin Confebaskek kontsolidatuak dauden eskubideak eta egoerak txikitzeko ahalmenak eskatzen ditu. Ez du eredu berririk planteatzen, enpresaren diktadura ezartzea baino ez. Proposamenaren baloraziotik haratago, hemendik aurrera sindikatuak martxan jarriko dituen iniziatiben berri eman dugu. Besteak beste, elkarrizketa sozialeko mahai bertan behera uzteko eskatu dugu.\nGarbiñe Aranburu, Ekintza Sindikaleko Idazkariak, eta Ainhoa Etxaide Idazkari Nagusiak gertutik begiratu diote Confebasken proposamenari. Hala Confebaskek eskatzen dituen erraztasunak globalizazioaren ondorioz sortutako egoera berrietara moldatzeko “onartezin eta iraingarriak” direla esan du Aranburuk, egoera berrietara moldatzeko argudioaren atzean “malgutasun inposatua” dagoela gaineratuz. “Lanpostuak suntsitzea ekarriko duen malgutasuna”.\nConfebaskek bere proposamenean soldatak irabazien eta produktibitatearen araberakoak izatea eskatzen duela ere salatu nahi izan dugu gaurkoan, erabaki hau hartuz gero soldata murrizketa baten aurrean aurkituko bait ginateke. Bestalde, Garbiñe Aranburuk azaldu du patronalak Negoziazio Kolektiboari ematen dion “aitortza bakarra” enpresen bitarteko izatea dela da. Hau gutxi bailitz, Negoziazio kolektiboa zurruna dela eta eskubide gehiegi bermatzen dituela diote. Lan harreman eredu modernoaren eztabaida Patronal eta sindikatuen artean egin beharrekoa dela ere defendatzen dute proposamenean, baina ahazten dute, ez gaudela baldintza berdinetan eztabaida horri ekiteko, ez ditugula joku arau berdinak.\nProposamen hauek hitz gutxitan laburbildu ditu Etxaidek, “adarjotze bat da, astakeria bat”. LABeko idazkari nagusiaren hitzetan “hau ez da ekimen mediatiko bat, bide oso bat dago honen atzean. Inposaketa eta aldebakartasunaren bidetik jarraitu nahi dute eta proposamen honekin horretarako abantaila berriak eskuratu nahi dituzte lan harreman guztiz antidemokratikoak ezartzeko”. Confebaskentzat lan eskubideak, Eskubideak babesteko eta ziurtatzeko araudi eta hitzarmenak eta noski, bere erabakiei aurre egiteko prest gauden eta harresiak eraikitzeko gaitasuna dugun sindikatuak soberan daude, eta hori salatu dugu gaur ere.\nLehiakortasunaren izenean, prekarietatean sakonduko duen lan harreman eredua da Confebaskek proposatzen duena. Lan kostuen murrizketaren bidetik jarraitzeko apustu argia. Ez du inolaz ere berrikuntzaren edota balio erantsiaren aldeko apustua egiten. Eta honek ondorio larriak ekarriko ditu; herria (gehiengoa) pobretzen den bitartean, enpresen (gutxi batzuk) etekinak handitzea ekarriko du.\nHau dena nahikoa ez balitz Etxaidek larritzat jo du “patronal atzerakoienari alfonbra gorria” jarri izana Jaurlaritzak. CONFEBASK horrelako proposamenak egitera ausartzen bada, bide horretan laguntzeko prest dituen Gobernua eta sindikatuak dituelako da. Hor dago elkarrizketa sozialerako mahaia, “gehiegikeri bat da”. Are gehiago, mahai hau “defizit demokratiko” argiarekin jaio zela gogoratzen badugu. Gehiengo sindikala ez dago bertan, bai ordea sindikatuak ilegalizatzea eskatzen duen patronal bat baita Parlamentuan lan harremanen ereduaz benetako eztabaidarik sekulan planteatu ez duen gobernua ere. Hau honela izanik galdera zuzena egin du Etxaidek: “Zer gehiago gertatu behar du mahaia bertan behera uzteko?”\nEz diegu utziko\nEgoera larri honen aurrean LAB ez da isilik egongo eta hainbat iniziatiba martxan jarriko ditu. Honela, Parlamentuak Mahaia bertan behera utzi dezala eskatzeko alderdi guztiengana zuzenduko gara, Confebasken proposamenaren irakurketa zabalduko dugu langileen artean, lantokietan proposamenari harresiak jartzeko iniziatibak aztertuko ditugu eta langileak aktibatzen eta mobilizatzen jarraituko dugu.


Euskerabili: SUTEKO GANTXOA BAINO BEROAGO C1\nSUTEKO GANTXOA BAINO BEROAGO C1\nSexua, inoiz agortuko ez den diru-iturria\nSexua, tabuetan tabuena, baina negoziorik emankorrena\nSexuaz bizi direnak gizartean ondo ikusita ote?\nEzkon-agur, urtebetetze, negozio-bazkarien atzean sexua egoten da sarritan\nSex-shopek, sexu-etxeek, sexu-filmek negozio garbiak dirudite kanpotik aztertuta , baina badira diruditen bezain argiak?\nIRAKURMENA: Orgiaren istorioak\nMaiz aipatzen da orgia hitza. Askoren fantasien ardatza dira orgiak. Orgia entzutean ondorengo irudia etortzen zaigu burura: hainbat emakume eta gizon erdi biluzik, edo biluzik, espazio berean edozelako jokabide erotikoan murgildurik.\nEgilea: EUSKERABILI EUSKAL ordua: 2:55


Caritas: EAEn pobrezia eta gizarte-bazterkeria kronifikatu dira — Manu Robles Arangiz Fundazioa\nCaritas: EAEn pobrezia eta gizarte-bazterkeria kronifikatu dira\nCaritas Euskadik aurkeztutako datuek EAEn pobrezia eta gizarte-bazterkeria iraun eta kronifikatu egin direla egiaztatzen dute. Izan ere, 2007 eta 2012 urteen artean Caritasek Euskadin arreta emandako pertsonen kopurua %50ean igo da, eta ordutik egonkor mantentzen da. Pobrezia-tasa ez jaisteak eta, denborak aurrera egiteak pertsona horien egoera larriagotu baino ez du egiten, gabezia sasoietarako zeuzkaten baliabideak agortu eta euren egoera larriagotu egiten baita.\nAzterketa bulegoko 42. buletina\nCaritasen esanetan hazkundeari buruzko datuak eta enpleguaren hazkundeaurreikuspenak ez dute pertsonen egunerokotasuna islatzen. Izan ere, pobrezia eta gizarte-babesgabetasuna gora doaz oraindik, ez soilik pertsona kopuruari dagokionez, baita bizi-baldintzen prekarietateari eta itxaropenari dagokionez ere.\nKalitatezko enplegua, herritarren eskubideen aitortza, politika soziala (hezkuntza, osasuna, gizarte zerbitzuak, gutxieneko errenta, etxebizitza eta menpekotasun arloko zaintza) ezinbestekotzat hartzen dituzte. Enpleguari dagokionez erabatekoak dira. Langabeziaren arazoa konpontzeko ez da nahikoa lanpostuak sortzea, lanpostu horien baldintzak ere egokiak behar dute izan. Zentsu honetan, Lanbidek onartu du enplegua lortu dutenen %18ak oraindik ere DBE jasotzen jarraitzen dutela.\nBabesgabetasun egoeran edo gizarte bazterkerian dauden familiak ez dute epe laburrera hobetzeko modurik aurkitzen. Lana aurkitzeko ezintasuna, enplegura bideratutako prestakuntza jasotzeko aukera urriak, etab. jendearen motibazioa ahundu egiten du. EAEko pobrezia-tasak ez du behera egiten; are gehiago, handitu egiten ari da eta gabezia egoera larriak daude horregatik DBE eta bestelako politika batzuk ezinbestekoak dira. Ez soilik langabezia handiko sasoietan pobreziaren aurkako mekanismo gisa, baizik eta desberdintasunaren handitze hori geldiarazteko tresna gisa.\nEgoera hau izanik hauek Caritasen proposamenak:\nGarapen handiago edo txikiagoa adierazten duten pobrezia, gizarte bazterkeria eta desberdintasun egoerek hobera egin arte, ezin da krisiaren benetako konponketaz hitz egin.\nGizarte garapena bideratzeko politikak inbertsio gisa ulertu behar dira, ez gastu gisa.\nGutxieneko errenten (DBE), gizarte zerbitzuen, adingabeak dituzten familiekiko babesa, menpekotasunaren zaintza etab.en politikak sendotu behar dira.\nBanaketa egiteko konpromiso etikoan oinarrituz, beharrizanen araberako fiskaltasuna bultzatu.\nDenontzako ongizatearen alde egingo duen gizarte bat eraiki.\nPertsonen zerbitzura egongo den ekonomia bat sortu behar da.


Ireki langile ekimena, preso eta iheslariak etxerako bidean jartzeko, lantegiz lantegi, plazaz plaza eta auzoz auzo garatzen ari da. Inmobilismoaren giltzarrapoa irekitzeko 150.000 sinadura bildu nahi ditugu.\nKulturaren munduan lan egiten dugunok, gure sinadura emateaz gain guk dakigun onenarekin bat egin dezakegu: Hitza, soinuak, mugimenduak, forma eta kolorea. IREKIk ikurtzat hartu duen giltzarrapo gris hotz horretan gure arte, grafika eta plastika adierazpideekin eragitera goaz. Ekainak 17an, IREKiren ekimenaren amaiera data kolorez betetze aldera, gure interbentzio artistiko eta plastikoak modu irekian erabiliak izan daitezen www.ireki.eus web orrian zintzilikatuko ditugu.\n2.- Bidal iezaguzu aurretik egin izan duzun arte lanen baten argazkia, eta zu zeu giltzarrapo irekiarekin egin duzun interpretazioa eskutan duzula agertzen zaren beste argazki bat.\n3.- Lagungarria izanen da testu labur bat ireki.eus weban jartzeko.\n4.- Jasotako giltzarrapoaren irudia zabalduko dugu eta 2017ko ekainaren 17an egingo diren langile martxetarako kartel bat osatzeko erabiliko dugu.\nHau ez da proposamen itxi bat, dudarik gabe edozein manifestazio artistiko edo proposamen ongi etorria izanen da. ireki.eus weban jarriko dugu zure atxikimendua.


Elorrioko Udalak Goiener izango du energia hornitzaile - Elorrio - Anboto.org\nJone Guenetxea 2018-05-02 09:11\nGoiener energia berriztagarrien sorkuntza eta erosle kooperatiba izan da prozedura-zabal bitartez lizitatu den energia-kontratu berriaren irabazlea.\nAurrerantzean, Elorrioko Udalak energia berdea soilik erosiko du. Izan ere, Goiener energia berriztagarrien sorkuntza eta erosle kooperatiba izan da prozedura-zabal bitartez lizitatu den energia-kontratu berriaren irabazlea.\nCO2 emisioak %39,3 jaitsi dira kiroldegian. Horrez gain, Ingurumen arloan beste hainbat hobekuntza egiten ari direla dio udalak. Besteak beste, kiroldegiko energia kontsumoa jaisteko, udalak ‘Sedirec’ izeneko\nsistema ezarri du igerilekuko galdaran eta frontoiko fokoak aldatu ditu azken asteetan. Horrela, Eusko Jaurlaritzaren energia-kalifikazioaren etiketaren arabera, energia kontsumoa %22,4 eta CO2 emisioak %39,3 jaitsi dira.


Apartado donde realizar la búsquedaApartado donde realizar la búsqueda\nInteres orokorreko xedapenak, buletinetan argitaratuta (E.A.E., E.H.A.A., A.L.H.A.O., B.A.O., G.A.O. y E.B.A.O) 2021eko urriaren 16tik 22rako astea.\nKONTSULTA JURIDIKOA 2021EKO URRIA\nERRETIRO AKTIBOA: sozietate-autonomo batek (4 langileko merkataritza-sozietate baten administratzailea, gerentzia-eginkizunak ere betetzen dituena) planteatu digu lanean jarraitzea eta erretiro-pentsioaren % 100 jasotzea bateragarri egiteko aukera.\nMUTUALEX EPAIA 2021EKO URRIA\nKALERATZE KOLEKTIBOA. Konstituzio Auzitegiaren 140/2021 Epaia, 2021/07/12koa\nInteres orokorreko xedapenak, buletinetan argitaratuta (E.A.E., E.H.A.A., A.L.H.A.O., B.A.O., G.A.O. y E.B.A.O) 2021eko urriaren 9tik 15erako astea.\nAzken berri juridikoak. Interes orokorreko antolamenduak, buletinetan argitaratuta (E.A.E., E.H.A.A., A.L.H.A.O., B.A.O., G.A.O. eta E.B.A.O.). 2021eko urriaren 2tik 8rako astea.\nAzken berri juridikoak. Interes orokorreko antolamenduak, buletinetan argitaratuta (E.A.E., E.H.A.A., A.L.H.A.O., B.A.O., G.A.O. eta E.B.A.O.). 2021eko irailaren 25tik urriaren 1rako astea.\nAzken berri juridikoak. Interes orokorreko antolamenduak, buletinetan argitaratuta (E.A.E., E.H.A.A., A.L.H.A.O., B.A.O., G.A.O. eta E.B.A.O.). 2021eko irailaren 18tik 24rako astea.\nAzken berri juridikoak. Interes orokorreko antolamenduak, buletinetan argitaratuta (E.A.E., E.H.A.A., A.L.H.A.O., B.A.O., G.A.O. eta E.B.A.O.). 2021eko irailaren 11tik 17rako astea.\nMUTUALEX EPAIA 2021EKO IRAILA\nLANGILE AUTONOMOEN KUOTEK PRESKRIBATZEAK AUKERA EMATEN AL DU ERRETIRO-PRESTAZIOA JASOTZEKO, ORDAINKETAK EGUNEAN DAUDELA IRIZTEAREN ONDORIOZ?\nKONTSULTA JURIDIKOA 2021EKO IRAILA\nCOVID-19aren ondorioz langile batek enplegu-erregulazioko espedientean ematen duen denbora kotizatutako denbora gisa zenbatzen al da etorkizuneko langabezia-prestazioetarako?\nAurreko orria Page 1 Page 2 Page 3 … Page 24 Hurrengo orria\ngarapen jasangarriaren batzordea


Zenbat eta nola? - Emaize Sexologia Zentroa - Alea.eus\nEmaize Sexologia Zentroa 2018-05-07 09:21 Iritzia\n"Zenbat koito astean? Zenbatetan orgasmoa? Zenbatekin liatu zara?..."\nPertsonen arteko elkartze erotikoetan koito kopurua, orgasmo kantitatea edota harremanak zenbat pertsonekin izaten ditugun zenbatzen dugunean, produktu bihurtu ditugu, garrantzia gozamenean eta ongizatean jarri ordez, emaitza itxi batean jartzen dugulako, kantitatean.\nElkartze erotikoen balorazioa irizpide hauen arabera egiteak zenbagarriak diren elementuak behar ditu, eta horretarako erosoena eskema konkretuen barnean mugitzea da, errazagoa izango baita gure bizitza erotikoa besteenarekin konparatzea. Zenbat koito astean? Zenbatetan orgasmoa? Zenbat pertsonarekin liatu zara azken boladan?...\nEskema honen barnean mugitzeak uste baino ondorio negatibo gehiago izan ditzake. Ez dugu barnean arakatzen gure desioak zeintzuk diren jakiteko, eta ezarritako ibilbidea jarraitzen dugu artaldeko beste ardiek bezala; ez dugu gozamena gure sentsazioen arabera baloratzen, eta harremantzen garen pertsonak, uneko bikoteak, zenbaki bihurtzeko arriskua dago.\nGazteen artean jeloskortasuna handitzen ari da, ikerketek hori diote eta gelatan ikusten dugu. Ez naiz jarrera matxistez ari, nahiz eta askotan zaku horretan sartzen dugun bestelako hausnarketarik egin gabe.\nMesfidantzaz ari naiz. Gazteek harreman erotikoak kontsumitzen dituztenean, ez diete beti dagokien balioa ematen. Baina zer gertatzen da bereziki gustuko duten norbaitekin harremanak izaten hastean? Mamuak agertzen direla.\nBere bikote berezi horrentzat bera berezia izango ote? Agian bere aurreko harremanak bezalakoa da bera bestearentzat? Zenbaki bat? orgasmoak lortzeko tresna? Pentsamendu horiek beldurra ematen dute, auto-estimuan higidurak sortzen dituzte eta horren aurrean jeloskor senti daitezke. Eta sentitzen dira.\nBestelako emozioak bezala, jeloskortasunak funtzio adaptatiboa izan dezake eta emozio guztiak bezala, kudeatzen ikasi beharko dugu. Zer sentitzen dugun ezagutu, onartzen ikasi eta modu positiboan kudeatzen hasi. Gazte gehienek, ordea, ez dute hori egiten ikasi (ezta helduok ere), txikitan anai-arreba berrien jaiotzaren aurrean jeloskor sentitzean sentimendu txarra dela esaten diegu, ez dutela zertan hori sentitu behar, eta hori gurasoen aurrean ezkutatzen ikasten dute, nahiz eta beste aldetik eztanda egin dezakeen.\nNire bikotekidea beste batzuekin aurretik liatu bada eta niretzat bera berezia bada baina nik ez badut guztiz sentitzen berezia naizenik eta edozein egunetan beste batekin egongo delakoaren beldur banaiz, jeloskor jar naiteke. Eta zer egingo dut emozio horrekin inoiz ez badut kudeatzen ikasi?\nSufritu eta sufriarazi.\nHausnarketa honen harira bi gomendio: harremanei dagokien balioa eman beharko genieke kontsumo parametroetatik at, gure benetako desioetan oinarrituz eta emozioen kudeaketa landu txikitandik.\nHas gaitezen lanean, adin guztietan landu behar ditugulako bi hauek.


Ingeniaritza Kimikoaren Oinarriak https://ikasmaterialak.ehu.eus/kimika/ingeniaritza-kimikoaren-oinarriak-1 https://ikasmaterialak.ehu.eus/@@site-logo/logoa.png\nMiriam Arabiourrutia Gallastegi Leioako Zientzia eta Teknologia Fakultateko irakaslea da Ingeniaritza Kimikoa Sailean.\nIngenieritza Kimikoa eta Bioteknologia graduetan 1.mailan ematen den "Ingenieritza Kimikoaren eta Bioteknologikoaren Oinarriak" irakasgaian oinarrizko material moduan erabili daiteke Ingeniaritza Kimikoari dagozkion gaietarako. Bere helburua Ingenieritza Kimikoaren gaietan ikusiko diren kontzeptuak azaltzea da.\nIkasmaterial hau bereziki Leioako Zientzia eta Teknologia Fakultatean ematen den Ingenieritza Kimiko eta Bioteknologia Graduetako 1.mailako ikasleentzat dago pentsatuta.\nIngeniaritza kimikoko kontzeptu orokorrak. Bloke- eta fluxu-diagrama. Operazioen sailkapena. Egoera egonkorra eta ez-egonkorra. Prozesu eta operazio ez-jarraituak, jarraituak eta erdi jarraituak.\nOinarri matematikoak eta unitate sistemak. Kalkulurako sarrera ingeniaritzan. Unitateak eta dimentsioak. Homogeneotasun dimentsionala. Ingeniaritza kimikoko ohiko propietate fisiko-kimikoak. Datuen aurkezpena eta analisia: grafika motak eta erroreak.\nMateria-balantzeak. Materiaren kontserbazio-legea. Egoera egonkorra eta ez egonkorra. Ebazpen estrategiak: kalkulu-oinarria eta kontrol-bolumena. Materia-balantze globalak eta partzialak. Birzirkulazioa, by passa eta purga duten prozesuak.\nEnergia balantzeak. Energiaren kontserbazio-legea. Energia motak: energiaren ekuazio orokorra. Balantze entalpikoak. Aplikazioak.\nOperazio unitarioen oinarriak ingeniaritza kimikoan. Garraio molekularraren eta garraio turbulentuaren mekanismoak. Ekuazio zinetikoak garraio molekularrean: Newton-en, Fourier-en eta Fick-en legeak. Ingeniaritza kimikoko oinarrizko operazioen oinarriak.\nBanaketa operazioen oinarriak. L-B orekak: destilazio diferentziala eta bapatekoa. L-L oreka.\nErreaktore kimikoen diseinurako sarrera. Erreaktore ez jarraitu homogeneoa. Nahaste perfektuzko erreaktoreak eta erreaktore tubular jarraituak. Nahaste perfektuzko erreaktoreak seriean.


"Zerri guztixeri heltzen jake San Martin egune" - - Goiena.eus\n"Zerri guztixeri heltzen jake San Martin egune"\nAmaia Pavon 2011-11-17 01:00\nSu-etenaren gerizpean albistea jaso genuen, urriaren 20an Libian errebeldeek Gaddafi aurkitu eta...\n... garrasi handien artean diktadorea hil egin zuten.\nHurrengo eguneko egunkari eta telebista (ia) guztietan ikusi ahal izan genuen hilketaren makina bat irudi, Gaddafik jasandako torturak gutxi balira, gorpua zintzilik dantzan ikusi genuen hura bereganatu nahi zuten hainbat jenderen artean.\nTxarribodez ari ginela, jakin dugu, beste behin ere, Telecinco kateak salaketa bat jaso duela, Acorralados reality-an txarriboda baten zati bat erakusteagatik. Antza, saio horretako proba bat izan zen txerria hiltzea eta garbitzea. Ikusi ditugun irudietan, lehiakideak (beste baterako utziko dugu lehiakideen plantaz hitz egitea) hildako txerria garbitzen dute, gero, zatitu eta okela janari gisa eramateko.\nEztabaida handia sortu dute txerri gaixoaren irudiek, bai. Ez dut gogoratzen, ordea, Gaddafiren gorpua erakutsi ez zuen hedabiderik. Gauza bat badakit, eta da Eroskin fileteak ez direla zerutik jausten.


Hainbat kokaleku aztertzen ari da udala ospitale publikoaren eraikuntzarako - Gipuzko Buru Batzarra\nLegealdi hasieratik azaldu du udal gobernuak norbere eskumenetik, eta elkarlanean, ospitale publikoaren proiektua aurrera eramateko borondate eta konpromiso irmoa.\nEusko Jaurlaritzak legealdi berri honetako Gobernu Programan ospitale publikoaren eraikuntzarako konpromisoa espreski jaso zezan lanean aritu ostean, Tolosako Udal Gobernuak ekin dio ospitale publikoa Tolosan eraikitzeko urratsak egiteari.\nUdal gobernua abuztuaz geroztik ari da ospitale berria Tolosan kokatzeko aukera ezberdinak aztertzen.\nUdal gobernuarentzat lehentasunezko gaia izanik eta honek duen garrantzia eta seriotasuna kontuan izanda, udalerrian eskualdeko ospitalea kokatzeko egon litezkeen aukera guztiak ezagutze aldera, arkitekto estudio bati eskatu zaio kokapen aukera ezberdinen hirigintza azterketa egitea.\nAzterketa 2 fasetan\nEskatutako azterketak 2 fase izango ditu. Lehen fasean 12 kokaleku aztertuko dira: Santa Lutziako 4 lur zati, San Blas, Apattako bi lur zati, Usabal industriagunea, Olarrain, Iurramendi, San Esteban eta Montezkue.\nLehen fase honetan, beraz, aipaturiko kokalekuen azterketa eta alderaketa egingo da irizpide ezberdinak kontuan izanda: irisgarritasuna, mugikortasuna, lur zati bakoitzaren ezaugarriak, baldintzak, hirigintza kudeaketa eta aparkalekuak besteak beste.\nOspitaleak behar duen lurzoruaren okupazioaren planteamendua, eragindako udalaz gaindiko eta Lurralde Antolamenduko tresnak eta indarrean dagoen Tolosako Hiri Antolamenduko Plan Orokorraren egoera ere aztertuko dira.\nLehen fasea amaituta, udal-gobernuak Korporazioa osatzen duten alderdiei eta eragileei, lan honen berri emango die. Ondoren, udal gobernua Eusko Jaurlaritzako Osasun sailarekin harremanetan jarriko da dokumentuaren berri emateko eta beharrezkoak diren ondorengo urratsak egiteko, besteak beste, bigarren faseari ekiteko eta egokienak iritzitako eremuen azterketa sakona egiteko, behin betiko eremua zehazte bidean.


Euskal Herria Bildu - Haurreskolen doakotasuna\n0-3 tartean doakotasunerako lanean\nHizkuntzen12.000 eurotik beherako errenta duten familientzako haurreskolak doakoak izateko propsoamena (2016ko maiatza)\nEH Bilduk eztabaida ireki eta proposamen zehatza egin du Haurreskolak Partzuergoari buruz, 0-3 urteko zikloan, doakotasuna modu progresiboan ezartzeko. Konbentzituta gaude doakotasuna lortzea lagungarria izango dela jendarte-kohesioa, ekitatea eta aukera berdintasuna bermatzeko eta bizitza laborala eta familiarra uztartzeko.\nHaurreskoletan doakotasuna egun batetik bestera orokortzea ezinezkoa dela jakinda, norabide horretan lehenengo urratsa eman nahi izan dugu, 12.000 eurotik beherako errenta duten familiek behintzat ordaindu behar izan ez dezaten. Ez da logikoa gaur egun sare publikoko haurreskoletan 2452 plaza bete gabe egotea, kuotak oso garestiak izateagatik (sare pribatuan baino garestiagoak, zenbait kasutan).\nProposamena aurkeztu genuen eta gainontzeko taldeek doakotasunaren aukera baztertzen duten arren, lortu dugu diru sarreren progresibotasuna kontuan hartzea hobariak emateko matrikulak ordaintzerakoan.


Sei zentimetroko harrixka batean dago hamar mila espezieren jatorria - Zientzia Kaiera\nTaberna batera sartu eta barra-barra entzuten dira eztabaidak. Politika dela, futbola dela… edota beste ezein konturi buruzkoa izan daiteke ezbaia. Arrautza ala oiloa, zein izan zen lehena. Taberna horretan paleontologo bikotea txikito baten inguruan topatuz gero, lasai asko egon daitezke ezbaian ea zein izan zen lehena, gekoa ala iguana. Seigarren txikitoa atera orduko eztabaida are sutsuagoa bihur daiteke, baina, batek daki, besarkada batean ere amaitu daiteke kontua, fakultate garaiko txangoetan abesten zen kantu eder horietako batekin lagunduta.\nBiharamunean jasoko lukete albistea: haien eztabaida ebatzita dago. Gekoak iguanak baino lehenago agertu ziren. Kito. Hori adierazten du, bederen, paleontologo talde batek osatu duten zuhaitz ebolutibo berriak.\n1. irudia: Pangeako paisaia irudikatua, duela 240 urtekoa, Megachirella wachtleri espezieko kide bat duena. (Irudia: Davide Bonadonna)\nErrua sei zentimetro eskaseko harri koskor batena da. Ia duela bi hamarkada aurkitutakoa izan zen, baina orain eman du ezustekoa. Baina gekoen eta iguanen agerpenari buruzko eztabaida baino harago doa kontua: ia 75 milioi urteko hutsune bat bete da orain, eta iraungipen masibo bat sartuta dago istorioan. Baina, hobe, goazen atalez atal.\nDuela 240 milioi urte abiatzen da istorioa, Triasiko Ertainean. Garai horretako une jakin batean ekaitz batek Pangeako kostaldea astindu zuen, eta itsasora bota zituen bidean harrapatutako hainbat bizidun. Tartean, lurreko landare batzuk eta sugandila baten antza zuen animalia txikia. 240 milioi urte geroago zaletu batek Alpe mendietan aurkitu zuen gertakari txiki horren aztarna, aspaldian harriztatutako argazki baten gisa.\nEskerrak ez zuen etxeko ganbaran gorde. Eskerrak museo batera eraman zuen. Zenbaitetan, ezagutzaren bideak motelak dira, baina, lehenago edo beranduago, gauzak bere onera datoz. Hainbat urtez ahazturik egon zen arren, fosilak ikertzaileen arreta erakarri du, eta sakonki aztertua izan da. Naturen argitaratu dute orain azterketa horren emaitza.\nOndorioztatu dute Megachirella wachtleri izeneko “sugandila” hori muskerrik zaharrena dela, eta Squamata ordenaren lehen ordezkaritzat jo dute. Ezkatadunen ordena hori talde zabalenetakoa da lurreko ornodunen artean. 10.000 bat espezie dira. Bertan muskerrak, sugeak eta Amphisbaenia azpi-ordenako animaliak biltzen dira.\n2 irudia: Megachirella wachtleri espeziearen fosila. Berez sei zentimetro luze duen fosila da, baina jatorrizko animalia 25-30 zentimetroko luzera zuela kalkulatu dute. (Argazkia: MUSE – Science Museum, Trento, Italy)\nAlbertako (Kanada) Unibertsitateko Michael Caldwell ikertzailearen esanetan, “iragan urrunari irekita dugun ate bakarra suposatzen dute fosilek. Megachirellari esker eskuratu ahal izan dugun ulermena antzinatean dagoen puntu bat besterik ez da. Baina informazioa ematen digu, gaur egun bizi diren 10.000 musker eta suge espezieak ikertze soilarekin eskuratu ezin dugun informazioa, alegia”.\nFosil horretan buru-hezurraren zati bat, saihetsak, bizkarrezurra eta aurreko gorputz adarrak kontserbatzen dira. Txiki-txikia da aztarna; sei zentimetro inguru luzeran. Muturretik buztanera jatorrizko animaliak 25-30 zentimetro inguru izango zituela kalkulatu dute paleontologoek. Klasifikatzeko zaila zen, eta orain arte lepidosauria taldean sartuta zegoen. Azterketa sakonak erakutsi du, ordea, lehenengo “ezkataduna” izan zela.\nAzterketa egiteko ordenagailu bidezko mikrotomografia erabili dute. Teknologia horrek hiru dimentsioko ikuspegia ematen du. Modu horretan, ikertzaileak gai izan dira behatzeko arrokan txertatuta dauden fosilaren hainbat zati. Adibidez, ukondoan dagoen errotula bat -ezkatadunetan baino ez omen dagoena- edota klabikulako hainbat forma berezi.\nJakina da paleontologian konparaketak egitea funtsezkoa dela, eta kasu honetan ere hala izan da. Ikertzaileek 400 egun inguru eman dituzte, munduan zehar barreiatutako bildumetan sugandila itxurako fosilak aztertzen.\nBideoa: Megachirella, musker guztien ama.\nBaina genetikari ere heldu diote, eta animalia ordena horretan DNAn izaten diren mutazio tasak berriro kalkulatu dituzte, data zehatzagoak eskuratu aldera. Modu horretan jakin dute noiz bereizi ziren, zuhaitz filogenetikoan, Megachirella eta ezkatadun modernoak.\nHorrela zehaztu dute fosilaren datazio berria: 240 milioi urte. Horrek ezkatadunen existentzia 75 milioi urte atzeratu du, baina beste ondorio garrantzitsua izan du. Kontuan izan behar da duela 252 milioi urte planetak inoiz jasan duen iraungipen masiborik latzena nozitu zuela. Ez dago argi sumendien jarduera, supernoba bat edo asteroide bat horren atzean egon ote zen. Arrazoia edozein izanda ere, Permiarraren eta Triasikoaren arteko mugan izan zen hondamendi horretan itsas espezie gehienak desagertu ziren, eta lur ornodunen %70ek patu berdina izan zuten.\nEzkatadunen datazio berria jakinda, gauzak aldatzen dira. Orain arte uste zen ezkatadunak iraungipenaren ostean agertu zirela, baina orain eskuratutako datuek ideia horri baztertzeko arrazoi nahikoa dagoela erakusten dute. Ikertzaileek proposatu dute agian hondamendi horrek ahalbidetu zuela, hain zuzen, narrasti-leinu ezberdinen dibertsifikazioa. Datu berrien arabera, beraz, ezkatadunak gai izan ziren hondamendia gainditzeko, eta gaur egun mundua betetzen duten 10.000 espezie dira horren isla.\nSimões T. et al (2018). The origin of squamates revealed by a Middle Triassic lizard from the Italian Alps. Nature, Volume 557, pages 706–709. DOI: 10.1038/s41586-018-0093-3\nArgitalpen-data: 2018/06/06 · Atala: Dibulgazioa, Kolaborazioak\nKameleoien mihiaren proiekzio balistikoa – Zientzia Kaiera\n[…] poikilotermoak dira baina nitxo ekologiko oso zabala dute, batez ere, elkarren antz handia duten muskerrekin konparatzen baditugu. Kameleoiak “eseri-eta-itxaron” (sit-and-wait) modalitateko harrapariak […]


Escrivá ministroak Ara egunkarian egindako deklarazioen harira eztabaida piztu da azken egunotan; hirurogeita hamabost urte bete artean lan egitea egokia izan zitekeela esan zuenez gero, hainbat eta hainbatek bere kezka adierazi du, erretiroa hartzeko legezko adina igoko den beldurrez. Escriváren hitzetan, gaur egun adinekoek (55-75 urte artekoek, hain zuzen ere), gogoz kontra ez bada, ez diote zertan «goiz» lan egiteari utzi; daramagun bizimoduari eskerrak, ordura arte ondo segi liteke-eta lanean. Osasunak, beraz, ez du halakorik eragozten. Horregatik esan zuen ministroak haren aburuz arazoa kulturala dela, baieztatuz, horrez gain, Europan dagoeneko badela joera hori. Bada, jubilazio adinak gora egin du Europan, eta langileek horixe nahi izan dute.\nPolemika eragin dute deklaraziook eta, ohikoa den modura, Escrivá bere burua zuritzen saiatu da. Esan berri duenaren arabera, langileon ongizatea burutan, enpresarien jokamolde okerra gaitzestea zuen asmo, izan ere, enpresariei argi utzi nahi izan zien ez dutela zertan adineko langilerik kaleratu. Ez, bederen, haien lan-gaitasuna edo errendimendua aitzakiatzat hartuta. Hara ba: gaur egun berrogeita hamabost urtetik gora ere osasun ona du langileak, zeina, horrexegatik, inolako buruhausterik gabe luzaroago zapaldu baitezake burgesak. Escrivák berak esandakoari erreparatuta, argi antzeman dezakegu silogismo okerra duela humanismo anker honek, langileriari lana opa dionak, abiapuntu:\nLehen premisa: lanik ez duen langilea txarto bizi da.\nBigarren premisa: lanean den langilea langabezian dagoena baino hobeto bizi da.\nOndorioa: soldatapeko lana ona da langileriarentzat.\nLehen premisa zuzena da eta bigarrena behin-behinean onar dezakegu (beti ez baita egia), baina ondorioarekin ez dugu bat egiterik. Ez da egia. Soldatapeko lanak ez dakarkio-eta inolako onik langileriari; bizirauteko balio dion arren, ez du bere ongizatearekin zerikusirik. Langileriari, hain zuzen ere, soldatapeko lana ez zaio komeni, haren desagerpena, berriz, bai: iraultza sozialista. Eta hori guztia baieztatzen dugu soldatapeko lana bera delako, edo ekoizpen modu kapitalista, langileria miseriara kondenatu eta askatasun politikorik ezean mantentzen duena. Kritika komunistarentzat bigarren premisa ez da soldatapeko lana onartzeko nahikoa motibo: txarto dagoena baino hobeto egoteko aukerak ez du subordinazioa justifikatzen.\nHala ere, ministro batek diktadura ekonomiko burgesaren apologia egiteak ez gintuzke harritu behar, ezta apologia hori egiteko burgesek darabilten ideologiak ere. Escriváren deklarazioak tentuz irakurtzen baditugu, esanguratsuena honakoa da: ez du gauzen egoera ekonomiko orokorra ulertzen. Horren adibide garbia dira gazte langabezia datuen eta jubilazio adinaren arteko loturaz Escrivák esan zituen ergelkeriak, edota krisi garaiotan adineko langileez esandako hori. Halakoetan Lukács zuzen zebilela irudi du, burgesak ez baitira errealitateaz zentzuzko ezer esateko gai. Eta esan ohi dituzten tontakeriak horren dira aldrebesak, ezen zintzotasun osoz esan ohi dituztela baitirudien. Burgesei errealitatea aitortzea ez zaienez komeni, klase-injustizia eta klase-krudelkeria izan badirela onartu beharko dute bestela, Lukácsek Historia eta klase kontzientzia liburuan errealitatea zertan den soilik langileek jakin dezaketela defendatu zuen. Haren ustetan: klase-posizio subjektiboak errealitatea ezagutzeko aukera ere baldintzatu dezake: langileak errealitatea ezagutzeko joera du, errealitatea bera sufritzen duelako eta berau gaitzesteko motibo zuzenak dituelako; burgesek, ordea, ezikusiarena egiten dute (eta azkenerako ezer ikusi ez) eta haien posizio pribilegiatuari gogor eusten diote.\nHorrela bada, Lukácsek arrazoia badu, langileria klasearen inteligentzia maila bere etsaien definizioan neur daiteke. Eta hau, praktikan, norberaren aliatuetan ikusten da argien.


iraila 16, 2013 @ elearazleak\nTestua: Maialen Berasategi\nEredu eta oinarri dela, eta euskaraz ez geneukala: bi arrazoi soil, beste askoren artean, Virginia Woolfen A room of one’s own itzultzeko.\nAsmo horixe iragarri zuen Consonni Bilboko arte ekoizleak 2012an, «emakumeok lan egiteko, hausnartzeko eta sortzeko behar dugun espazio propio publiko nahiz pribatuaren aldarrikapen gisa», eta, diru bilketa kolektibo baten laguntzaz, gela barruraino sartu zaigu uda honetan Gela bat norberarena, Maria Colera Intxaustik itzulirik.\nEdozein itzulpenek dakarren zailtasunari Woolfen idazkera liriko landua erantsiz gero, argi dago ez zela izango lan samurra —jatorrizkoa irakurria duena ederki jabetuko zen horretaz—; baina euskal irakurleak, erraz eta gustura asko leitzeko ez ezik, modua izango du idazlearen beraren oihartzuna eta indarra aditzeko ere, esaldiz esaldi, adierazpidez adierazpide, titulutik bertatik hasi eta oin ohar xumeeneraino.\nEuskarazko edizioak, gainera, bi hitzaurre ere badakartza, interesgarriak biak ere. Bata, Adelina Valgañon Artearen Historiako irakasleak idatzia da, eta liburuaren nolakoez eta eraginez mintzo da; bestea, berriz, Remedios Zafra idazle eta Arte irakaslearena da, eta nolabait lotzen ditu Woolfen gelaren pribatutasuna eta gaur egungo gela beti komunikatuak.\nHona hemen liburuaren zenbait ideia, labur emanak.\nWoolfek, Emakumea eta literatura gai (zabal) gisa hartuta, hitzaldi batzuk eman zituen emakumeen bi kolegiotan, eta horietan oinarriturik dago liburua. Saiakera? Saiakera literarioa? Ezin sailkatu da Gela bat norberarena, idazleak, lausotu baino gehiago, urtu egin baititu saiakeraren eta literaturaren arteko mugak, errealitatearen eta fikzioaren artekoak. Edukiak ez ezik, formak eta narrazioaren elementuek ere egiten dute berezi idazkia; izan ere, Woolfek nahieran nahasten ditu gezurrak eta egiak, «eleberrigilearen libertate eta lizentzia guztiez baliatuz». Gauzak badira, baina ez dira: Oxford eta Cambridge hortxe daude, baina ez daude; udazkena da, baina, beharbada, udaberria da; Mary Carmichaelik ez da sekula izan, baina hortxe dago, bizi-bizirik; narratzailea bera ere Virginia Woolf da, baina ez da, Mary Beton* baitu izena —edo ez—. Literaturari buruz idazteko, antza, literatura baino hoberik ez dago; horra jolasa.\nWoolfek —argi dio hasieratik— ez du asmorik ondorio biribil egiazko bat emateko, baina, aitzitik, etengabe botako ditu bere egiatxoak; irakurleari dagokio zer sinetsi eta zer gorde erabakitzea. Ez da erraza, baina areago izango da zaila bereiztea ironiaren eta inolako tolesik gabe esandakoen artean…\nIdazle batek, taxuz idatziko badu, dirua behar du, eta lekua, eta denbora; horra hor Woolfen mezu soila. Begi bistakoa dirudi, baina, kontuan harturik historian ezintasun intelektualarekin lotu dela emakume idazlerik ia ez egon izana, Woolfek, barnetiko behar gorriz, azpimarratu zuen emakumeen problema nagusia horixe bera dela: sekula ez dutela izan ondasunik —edo ez direla izan beren ondasunen jabe—, eta ez dutela izan gela bat beraiena lasai idatzi ahal izateko, ez eta astirik ere, beti emakumeen zereginekin lanpeturik.\nBaliabide materialik ez, eta gogo baliabideak ere, hesiturik: nola sortuko dira idazle andrazkoak, aurretik eredurik izan ez badute, egun osoan etxean sartuta badaude, eta, honelakoak entzutearen entzuteaz, emakumeek berek ere sinetsi baldin badute ez dutela balio idazteko, txakurrek dantzarako balio ez duten bezalaxe?…\nEta hortxe piztuko digu Woolfek, irudimenaren putzutik, Judith Shakespeare, eta kontatuko digu haren istorio tristea: nola bazuen anaiak adinako dohaina eta nola amaitu zuen bide bazter batean lurperaturik, idazteko aukerarik ezaren ondorioz bere burua hilda. William kanpora irtengo zen, eta ezagutuko zituen munduaren eztiak, zuloak eta ertzak, eta, bere dohainen dohainez eta libertatearen libertatez, bihurtuko zen idazle bikain; Judith, aldiz, munduak itota, bere dohainen ezinaren ezinaz, hilko zen haurdun eta atsekabeturik.\n…taupaka sumatzen da liburu osoan, bizi eta bortitz zenbaitetan, barexeago beste batzuetan —Consonniren edizio honek, gainera, oso modu berezian nabarmendua dakar…—. Alde batetik, Woolfek dio idazle bati ezin zaiola amorrua gailendu, horrek idazkuntzaren funts garbi eta libretik urrundu ohi duelako; bestetik, ordea, agerikoa da Woolfek berak bere amorruari ezin eutsia —edo eutsi nahi eza—. Ezbairik gabe, ederki jabetua zegoen gizarte patriarkalak maiz emakumeen —eta, bereziki, feministen— amorrua erabiltzen duela, hain zuzen, haien argudioak gutxiesteko.\nLiburuan, ironia garratzez azaltzen du Shakespearek (Williamek) eta beste (gizon) batzuek modua izan dutela gogo giro lasai amorrurik batere gabean idazteko, eta horregatik sortu dituztela hain idazlan libre, zuzen eta hertsiki literarioak. Azken batean, amorrua gaitzetsi arren, amorraturik egoteko eskubide zilegia aldarrikatzen du Woolfek; areago, erdi etsita, behin eta berriz eskatzen du norbaitek azter dezala zer-nolako eragina izan duen hainbeste urtean irentsiriko amorru horrek bai idazle emakumeen buruan eta bai haien idazkeran.\n«Guztiz penagarri litzateke emakumeek gizonek bezala idaztea, edo haiek bezala bizitzea, edo haien antza izatea: munduaren aniztasun eta zabaltasun ikaragarria kontuan izanik, bi sexu nahikoa ez dira eta, nola moldatuko ginateke bakar batekin?». Bi sexu daude munduan, diferenteak dira, eta elkarren osagarriak; horra Woolfen pentsamoldea.\nIdazlearen arabera —eta hau da haren proposamenik polemikoenetako bat—, beren sexuaren kontzientziarik ez duten idazleak dira onenak: aukerarik ezagatik amorratuta dauden idazle emakumezko gehienek erdipurdiko lanak sortuko dituzte, bai eta emakumeen aurrerabidea oztopatu nahiagatik amorratuta dauden idazle gizonezkoek ere. Woolfen aburuz, sorkuntza osoa izan dadin, buru barruan ere bat egin eta elkarlanean aritu behar dute norberaren sexuek —eta hor, nire ustez, generoaz ari da batez ere—: gogo femenino hutsezko idazle emakumeen eta gogo maskulino hutsezko idazle gizonen ordez, idazleak behar dira, gogo androginodunak.\nIdatzi, idatzi… «munduaren onerako»\nGela bat norberarena edukitzeko, eta lortzeko dirua, eta irteteko etxetik; idazteko denetik, eta modu orotan. Horixe eskatu zien garaikide zituen emakumeei eta, ziur asko, ondoren etorriko zirenei, eta ez bakarrik emakumeen onerako izango zelakoan, baizik eta, soilki, «liburu onak desiragarriak» direlako mundu guztiarentzat.\nAzkeneraino ironiari eutsiz, eta inork biktimismorik egotz ez zekion —hori ere patriarkatuaren trikimailu usua izaten baita—, hona hemen, laburturik, Virginia Woolfen amaierako zirika eta erronka(txoa): emakumeok, beti izan duzue dena kontra, beti izango duzue zer egin esango dizuenen bat, gogorra duzue bidea, bai, baina ez ezazuela aitzakia hori sinets eta bertan goxo egin; segi aurrera, zuen esku dago-eta Judith Shakespeare piztea.\nLiburuaren ideia (gutxi) batzuk gaingiroki azaldu ondoren, gogoeta pertsonalen bat —bestelako gogoetarik ba al dago, ba?…— plazaratzeko atrebentzia harturik, hiruzpalau kontutxo nahi nituzke esan:\nBat. Harrigarria da hitz hauek 1929an idatziak egotea. Orrialde hauetan daude, gaur egungo ikusmolde eta bizimodu feministen oinarriak ez ezik, baita literatura, historia eta bestelako hamaika alor soziologiko eta antropologiko aztertu eta ulertzeko ditugun oinarri franko ere.\nBi. Behin bakarrik leitzea ez da inolaz ere nahikoa liburu honen ertzez jabetu eta gozatzeko. Irakurraldi bakarrerako, bihurriegia da ironien jolas etengabea, zabalegia ideien oinarria, sakonegia testuinguruaren ontzia, landuegia prosaren zeharra, eta biziegia idazlearen etorria.\nHiru. Beharbada, materialismoa eta indibidualismoa sustatu nahia egotziko dio baten batek Woolfi; akusazio horren erantzun soila emana du idazleak, liburuaren azken atalean.\nLau. Ikastola eta institutuetako irakurgai zerrendan behar luke egon liburu honek hemendik aurrera, ezin hobeki euskaratu digutenez gero.\n*Mary Beton, Mary Seton eta Mary Carmichael ez dira ausaz hautaturiko hiru izen —ez dirudi Woolfek ezer hautatu zuenik ausaz—… Moya Valgañonen hitzaurrean bada zerbait horri buruz, eta, interes handiagoa duenari, Wikipediak —nork bestela— argituko dio bidea: Maryak nondik datozen.\n**Hamaika gogoeta —baita libururen bat edo beste ere— idatzi dira amorruak Woolfen lanetan izandako nolakoaren eta eraginaren gainean. Hona hemen horietako bat (ingelesez).\nTags: Consonni, Gela bat norberarena, maialen berasategi, Maria Colera Intxausti, Virginia Woolf


1. 2021eko urriaren 7an egindako bilkurako akten irakurketa eta bere kasuan, onespena.\nAkats pare bat zuzenduta, aho batez onartu ziren aurreko bi aktak.\n2. Aurreko ohiko udalbatzatik Alkateak sinatutako Dekretuen zerrendari buruzko informazioa ematea.\nUdalbatzako kideek argitutzat eman zituzten dekretuei buruzko azalpenak.\n3. 2022 urterako Ordenantza fiskalen aldaketa behin behinean onartzea.\nEH Bilduk egindako proposamenak aurrera egin zuen EH Bilduko 5 boturekin eta EAJ-PNVko bi abstentzioekin. Hala, gobernu taldeak honela azaldu zituen aldaketen arrazoiak, aurrez batzorde informatzailean azalduak:\nUrte gogorra izan zen 2020a eta 2021a ere bide beretik doa. Covid-19ak sortutako ziurgabetasunak, maila pertsonaletan zein gizarte bezala eragin dizkigun kalteez gain, maila ekonomikoan eta lan munduan ere eraginak izan ditu. Bizitzeko oinarrizko gaien prezioak gora doaz mugagabe, ikusi besterik ez dago argi-indarrarekin gertatzen ari dena, baita ondorioz ogiarekin ere. Hala, lehen zeuden desberdintasunak areagotzen doaz eta larri zebilena lehen, larriago dabil orain.\nUdal tasen xumetasunetik eta zerbitzuaren kalitatea eutsi eta hobetzea bermatuz, 2022ko ordenantza fiskalekin errealitate honi erantzun nahi diogu, herritar zaurgarrienak eta gai funtsezkoenak babestuz.\nHonako aldaketak proposatzen ditugu:\nIrizpide orokor gisa zerga, tasa eta prezio publikoak KPIaren azpitik igotzea, hau da, azpiko inflazioa erabiltzea proposatzen dugu: %1,5. Kontuan hartu behar da KPIak, aurreko urteekin alderatuz, izugarrizko igoera izan duela (%3), nagusiki, argindarraren edota erregaien garestitzeak eraginda.\nTrakzio Mekanikodun Ibilgailuen gaineko Zergak, Jabari Publikoaren Erabilera Pribatiboaren aprobetxamendu bereziagatiko tasak, lur publikoa okupatzeagatiko tasak, Hilerriko Udal Zerbitzuak eta Musika Eskola Zerbitzuko prezioek jasango lukete %1,5eko igoera hau.\nIrizpide orokorra hori izanik ere, salbuespenak ere proposatzen dira:\nHondakinen tasan igoera handiagoa izan beharko da. Hondakinen tratamendu kostuaren prezioa gora doa, batez ere errefusa erraustegian tratatzeagatik, eta honek zerbitzuaren gastu osoa igotzea dakar. Igoerarik aplikatuko ez balitz, Zaldibiako Udalak ordaindu beharreko kantitatea geroz eta handia izango litzateke.\n2021eko kostua 149.000€koa izatea aurreikusi zuen Sasietak eta tasa bidez 111.000€ jasoko dira, beraz Udalak 38.000€ bideratu beharko ditu diferentzia osatzeko. 2022rako 155.000€ko kostua aurreikusi du Sasietak Zaldibiarako eta igoerarik aplikatu ezean, tartea iaz baino are handiagoa litzateke. Horregatik, etxebizitzetan proportzio txikiagoan eta zerbitzu eta industria sektoreetan handiagoan igoera aplikatzea proposatzen da, eta hala, gutxi gora-behera 118.000€ jasoko lirateke tasen bidez. Etxebizitzen kasuan, urteko kuota 6 eta 8€ artean garestituko litzateke, adibidez.\nBestalde, industrien kasuan eremu horri dagokion hondakin zerbitzuaren kostua %100 ordainduko da beraiei aplikatuko zaizkien tasen bidez. Iaz jarri zen tasa berria industriarako, zati finko eta aldakorrarekin (errefusa edukiontzi kopuruaren eta ontzi tamainaren arabera). Aurten, enpresen ekarpenak kontuan hartuta aldaketa bat proposatzen da: tarifa finkoak langile kopuruaren arabera ezberdinak izatea.\nHondakinen tasarekin amaitzeko, aipatu nahi dugu Zaldibiako Udala Sasietarekin lantzen ari dela sortze bidezko tarifikazioaren gaia, hondakinen tasa bakoitzak sortzen duen hondakin kopuruari lotuta joan dadin. Espero dugu 2022an sistema hau martxan jartzea eta hala bada dagozkion egokitzapenak egingo dira ordenantza fiskaletan.\nIgoerarik jasango ez luketen tasak ere badira: etxez etxeko zerbitzua eta ur hornidura zerbitzua. Zerbitzuaren kalitatea bermatua ikusten dugu egungo tasekin eta beraz bere horretan uztea proposatzen da, zaintza eta ura funtsezko gaiak direlako.\nBukatzeko, Eraikuntza, Instalapen eta Obren gaineko Zergaren kasuan, aldaketa bat egitea proposatzen da. Konfinamenduak etxebizitzen egokitasun beharra eta garrantzia zenbatekoa den erakutsi digu eta obra txikiak asko ugaritu dira. Hau honela izanik, %5eko portzentaia obra handien kasuan mantenduko genuke, baina obra txikientzat %3,5era jaitsi. Honek Udalari diru sarrerak murriztea eragingo badio ere, helburua herriko etxebizitzetan egokitzapen lan txikiak egin daitezen ahalik eta gutxien oztopatzea da.\nEsan behar da baita ere, jakinaren gainean jartzeko lanak direnean udalak ez diola herritarrari ezer kobratzen, ezta lizentziak, kontsultak, baimenak eta bestelako tramiteak egiteagatik ere, beste udal askotan gertatzen ez den bezala."\nBatzorde informatzailean udal gobernuaren proposamena ikusi ondoren, EAJ/PNVko taldeko kideek eztabaidatu zuten tasaren izaera legala kontuan izanik zabor bilketa, garraio eta kudeaketa zerbitzuaren kostua zerbitzua hartzen dutenen artean banandu behar dela eta udalak ez duela kostu horren zatirik finantziatu behar. Hala, abstentzioa bozkatu zuten EAJ-PNVko ordezkariek.\nDatozen egunetan, iragarkia GAOn argitaratu ondoren, jendaurreko epea irekiko da 2022ko ordenantza fiskalak behin-betiko onartu aurretik.\n4. Ekualiptoari buruzko mozioa. EH Bilduk aurkeztua.\nEH Bilduk egindako proposamenak aurrera egin zuen EH Bilduko 5 boturekin eta EAJ-PNVko bi aurkako boturekin. Hau dio onartutako mozioak:\nZaldibiako Udalak, Eukaliptoa, eta lurrarentzat eta bioaniztasunarentzat kaltegarriak diren gainontzeko espezie guztien landaketak saihesteko, bere esku dagoen guztia egiteko konpromezua hartzea.\nKontuan izanik Euskadiko basoetan eta baso-lurretan Eukaliptoak duen presentziak lur hauen bioaniztasuna, produktibitatea, birsortzeko ahalmena, bizitasuna eta gaur egun eta etorkizunean izan behar dituen gizarte eta funtzio ekologikoak kolonkan ipintzen dituela, Zaldibiako Udalak, Eusko Jaurlaritzari Espezie Exotiko Inbaditzaileen Euskadiko Katalogoa eratzeko eta Eucalyptus barietate desberdinak katalogo honetan jasotzeko administrazioprozedurak berehala ireki ditzala eskatzea.\nZaldibiako Udalak, Foru Aldundiari baso-politikak alda ditzala eskatzea; gure lurraldeetan eukalipto gehiago landatu ez daitezen, eta gaur egun mendietan dauden eukalipto-sailen ordezkapen ordenatua planifika dezaten.\n5. 2021eko aurrekontuaren 5. Kreditu Aldaketa: kreditu gehigarrien modalitatea.\nAho batez onartu zen, erosketa bonoak direla eta, 12.000€ko diru sarrera gehitzea aurtengo aurrekontura, eta 18.000€ko gastua onartzea.\n6. 2021eko aurrekontuaren egikaritzari buruzko informazioa:\nIdazkariak azalpenak eman zituen aurrekontuen egikaritzeari dagokionean eta sarrera irteerak aurreikusi bezela burutzen ari direla azaldu zuen.\nGalde erregurik egon ez bazen ere bileran puntu gehigarri bat tratatzea adostu zen. Zehazki EAJ-PNVk aurkezturiko Baso landaketa eta kudeaketaren inguruko mozioa.\n8. Baso landaketa eta kudeaketaren inguruko mozioa. EAJ-PNVk aurkeztua.\nEAJ-PNVk egindako proposamenak ez zuen aurrera egin EH Bilduko aurkako 5 boturekin eta EAJ-PNVko bi aldeko boturekin.\nAtxikita daude Osoko bilkuran bozkatu ziren dokumentuak.\nZaldibian, 2021eko urriaren 27an.\nUDAL ZERGA ETA TASAK 2022 PROPOSAMENA\nMozioa Eukaliptoa EHBildu.pdf\nPNV-EUKALIPTO MOZIOAREN AURREAN GURE MOZIOA 2020-09-28.pdf


Hitman 3k izango dituen ezaugarrien berri eman dute garatzaileek - Berriak - Game Erauntsia - Bideojokoak euskaraz\nHitman 3k izango dituen ezaugarrien berri eman dute garatzaileek\nLander Unzueta | 2020/12/29 11:00 Berriak\n47 agentearen abentura urtarrilaren 20an estreinatuko da PC, PS5, PS4, Xbox Series, Xbox One eta Stadian.\nIO Interactivekoak gogor lanean ari dira. Orain egun batzuk James Bond protagonista izango duen Project 007 jokoa aurkeztu zuten, baina horren aurretik akzioa eta isilpean aritzea batuko dituen Hitman 3ren argitalpenerako prestatzen ari dira. 47 agentearen azken abenturaren ezaugarri guztiak nabarmendu dituzte aurkezpen trailer batekin.\nOhi bezala 47ren misioetako izarrak jokalariek bisitatuko dituzten kokaleku desberdinak izango dira. Horiek jostagarritasun aukera berriak eskainiko dituzte betebeharreko helburuak gainditzeko, jokalariek horretaz baliatzeko esploratzen badute behintzat.\nHala ere, hiltzaile profesionalen artean maisu izanik 47 agenteak mota guztietako arma eta tresna bereziak izango ditu eskura.\nGlacier Engine motor grafikoak belaunaldi berrian ahalbideratuko dituen ezaugarriak aipatu dituzte IOekoek. 4K-ko bereizmena, 60 irudi segundoko tasa, HDRa eta denbora karga murriztuez gain, kokalekuetan une berean 300 pertsonaia agertzea posible izango dela diote.\nAurreko jokoetako leku eta misioak hirugarren atalera eraman ahalko dira gainera, aipatutako hobekuntza grafiko eta teknikoekin jokatzeko.\nPlayStation 5, PlayStation 4, Xbox Series X, Xbox One, Google Stadia eta PCan merkaturatuko da Hitman 3 2021eko urtarrilaren 20an. Nintendo Switcherako bertsioa ere prestatzen dabiltza, baina hau hodei bidez jokatuko da: Interneteko konexio egonkor eta azkarra ezinbestekoak izango da era honetara modu egokian jokatzeko.


Jokoak of helikopteroak doan\nHelikoptero batean hegan egiten duzun bitartean jendea salbatu nahi duzu? Rescue Helicopter joko dibertigarri bat da, non jokalariak jendea erreskatatu dezakeen. Jolastu orain Rescue Helicopter dibertitzeko!\nBalantza ezazu zure helikopteroa hondatzeko baloia eta apurtu aurkari erasotzaileak. Ekintza-joko honek ez du begi lehorrik utziko etxean: datozen etsaien aurka borrokatuko zara. Bildu pizteko elementuak zure helikopteroa dena suntsitzen duen borroka-makina bihurtzeko. Erronka berri bat zain duzu egunero gauerdian. Noiz arte iraungo duzu? - Erabili hondatzeko bola ukituz - Borrokatu eta suntsitu etsaien hordak - Bildu indartzeko elementuak eta erabili super armak - Maila berri bat itxaroten zaitu egunero - Sentitu erritmo azkarra eta adrenalinaz elikatzen den soinu-banda Abisua! Abisua! Ez ahulentzat! Helikoptero Mega Splash-ek zure mugetara eramango zaitu!\nHelikoptero Mega Splash\nTap Heli Tap adin guztientzako egokia den helikopteroko hegaldi joko dibertigarri bat da. Ukitu zure helia helmugara eta lortu puntuazio altua. Saihestu etsaiak eta bildu txanponak bidean puntu gehiago lortzeko. Ondo pasa jolasten.\nSakatu Heli Sakatu\nHelicopter Shooter doan joka dezakezu lineako jokoa da. Helicopter Shooter helikoptero joko hegalaria da. Jokoaren helburua etsai guztiak jaurtitzea da puntuak biltzeko eta puntuazio altuena lortzeko. Ondo pasa!\nPrest zaude helikopteroen simulazioko joko onenetakoa jokatzeko? Jokatu bi modu zirraragarri helikoptero anitzekin. 1. modua: aparkalekuen simulagailua eta 2. modua: kontrol puntuan oinarritutako gidaritza. Erabili WASD hegan egiteko, Q / E biratzeko, Shift motorra pizteko / igotzeko, Espazioa - gelditu motorra / txikiagoa.\nHelikopteroen aparkalekua eta lasterketa\nHegan helikopteroa mapan zehar, bizitza osoa galdu aurretik 4 misio guztiak betetzen saiatzean. Saihestu etsaiaren sua lantegiak, hegazkinen aurkakoak eta hegazkinak botatzen dituzunean ekintzaz beteriko lineako joko honetan.\nEspazioan zaude eta eremu elektrikoak eta magnetikoak eta planetak saihestu behar dituzu. Baina zure espazio ardia eskuinera bakarrik bihurtzen da. Beraz, oso zaila izango da planeta eta oztopo guztiak ekiditea. Egin klik joko honekin jolasteko eta gozatzeko.\nHelikopteroak Jet Erregaia nahi du


IK4-IKERLANek 10 milioi euro baino gehiago inbertituko du Europan erreferente teknologiko moduan finkatzeko | IKERLAN\nZentroak Ikerlan 2020 Plan Estrategiko berria onartu du, datorren laurtekoan bere jarduera gidatzeko\nBaliabide horiek langile taldea indartzera eta azpiegitura eta ekipamenduak hobetzera zuzenduko ditu\nBere jarduera hiru espezializazio arlo handitan zentratuko du: Elektronika, Energia eta Fabrikazio Aurreratua\nZentroaren jardueraren %60 baino gehiago enpresen kontrataziotik dator\nIK4-IKERLAN zentro teknologikoak 10 milioi euro inbertituko du Europan erreferente teknologikoen artean finkatzeko. Baliabide horiek datozen lau urteetan langile taldea indartzera eta azpiegitura eta ekipamenduak hobetzera zuzenduko ditu. Hori da erakundeak datorren laurtekorako onartu berri duen Ikerlan 2020 plan estrategikotik ondorioztatzen diren zifra nagusietako bat, eta epealdi horretan eragin erabakigarria lortu nahi du inguruneko enpresak modernizatzeari dagokionez.\n"Dagoeneko eragile nabarmenetakoak gara Euskadiko berrikuntzaren arloan, baina Ikerlan 2020 plan estrategikoarekin beste urrats bat egin nahi dugu, eta giltzarria izan nahi dugu euskal ekonomiaren modernizazioan”, azaldu du zentroaren zuzendari nagusi Marcelino Caballerok.\nGaur egun, IK4-IKERLANen jarduera ikertzailearen %60 baino gehiago enpresekin zuzenean egiten duen kontrataziotik dator. “Egunero ahalegintzen gara gure bezeroei lehiakorragoak izaten eta, horregatik, datozen urteetan, gure ahalmen teknologikoa, profesionaltasuna eta zerbitzuaren kalitatea gehiago bultzatu nahi ditugu, faktore horiek ber4eizten gaituztelako eta gure bezeroen aliatu teknologikorik onena izaten laguntzen digutelako”, gehitu du Caballerok.\nIkerlan 2020 planean, zentroak etorkizunean aurre egin beharreko erronkei ekiteko aurreikusi den giltzarrietako bat bere ahalmenak indartzea da, langile taldea espezializatuz eta talentua erakarriz. “Datozen urteetan ahalegin berezia egingo dugu unibertsitateekiko lankidetzan pertsonak erakartzeko eta prestatzeko, erakundean 300 langile baino gehiagoko talde bat finkatzeko. Horrek esan nahi du 2020ra arte plantilla %20 handituko dela”, azpimarratu du zuzendariak.\n"Gure bezeroek espero balio handiko erantzuna espero dute IK4-IKERLANengandik, eta hori zentroa osatzen duten pertsonen talentuan eta prestakuntzan oinarrituta lortuko da", argudiatzen du Caballerok.\nIkerlan 2020 plan estrategikoarekin egin den lehendabiziko ekintza izan da zentroa berrantolatzea, Eusko Jaurlaritzak sustatutako Euskadiko Zientzia eta Teknologia eta Berrikuntza Planean (ZTBP 2020) ezarritako jarraibideen arabera, eta arreta berezia jarri zaie espezializazio adimendunaren lehentasun estrategikoei (RIS3). Horretarako, ahaleginak hiru espezializazio ildotan fokalizatzea erabaki da: Elektronika eta software txertatua, Energia eta potentzi elektronika eta Fabrikazio aurreratua.\nEspezializazioko estrategia horren bidez, zentroa erantzunak ematen saiatuko da, aukera ugari sortuko den arren aldi berean lehiakortasuna ere handiagoa izango baita. Ondorioz, berrikuntzaren arloko eragileek etengabe egon beharko dute lanean erabiltzen dituzten teknologien abangoardian.\n“Gure apustu teknologikoak dagoeneko Esukadin erreferente garen lan ildoeteako masa kritikoa handitzera zuzenduko ditugu eta, horrenbestez, Europako I+G+Baren Champions Leaguen lehiatu ahal izango gara”, baieztatu du Caballerok.\nZentroa dagoeneko hasi da bide horretan ibiltzen, izan ere, azken hiru urteetan laukoiztu egin ditu 2020ko Marko eta Horizon programetatik datozen sarrerak. Sarrera horiek 2,4 milioi euro izan ziren 2015ean, eta asmoa da 2020. urterako 4 milioira iristea. Gainera, lankidetza hitzarmenak sinatu ditu Europako unibertsitate ospetsuekin, eta, horiei esker, puntako erakundeekin trukatzen den ezagutza areagotu egingo da eta zentroko kideen prestakuntza sakonduko da.\nIK4-IKERLAN zentro liderra da teknologiaren transferentzian, ikertzaileen espezializazioan eta enpresari balio lehiakorra ematen. Soluzio integralak eskaintzen ditu, hainbat eremu teknologiko uztartuz. Hori posible izateko arrazoia da hiru esparru handitan espezializazio maila handia duela: Elektronika eta software txertatua, Energia eta potentzi elektronika eta Fabrikazio aurreratua. Gaur egun, langile taldea 250 pertsona inguruk osatzen dute.


Kontinente bat motxilan (I) - bizkaie.biz\nKontinente bat motxilan (I)\nZigor Aldama\t2010-09-15 14:08 Bidaide\nMotxilea lepoan hartuta ibilten diranek Pirinioez bestalde oso ohikoa dan jokerea imitetan hasita dagoz honezkero: urtebete 'sabatikoa' edo hilabete batzuk hartu eta mundua ezagutzera urten, orain arte boltsiloa bete-beterik eukienen eskura baino ez egozan sentsazinoez disfrutetako. Helburu hori lortzeko, Asia da bidaiari gehien jasoten dituan kontinentea, diru gitxi eta denpora asko daukienen paradisua baita. Haraino joatea, batzuetan, etxean geratzea baino merkeagoa da.\nBidaiatzea garestia zala esatea baieztapen ukaezina dala esan daiteke. Halanda be, 'low cost' hegazkin-konpainien trikimailuek uste hori erdi ustel bilakatu dabe. Hori bai, preziorik merkeenak distantzia laburreko edota ez horren luzeko ibilbideetan eskaintzen ditue. Holan, Euskal Herritik Londonera joatea uri britainiarraren erdigunean sandwich bat jatea baino merkeagoa izan daiteke. Eta horrek egiten deutso, hain zuzen be, min gehien boltsikoari. Batzuk, ezer pagau barik, lagunen baten etxean egingo dabe lo; besteek, www.couchsurfing.com webgunean lekuan lekukoen etxeetan doban ostatu hartzeko egindako eskaintzak aprobetxauko ditue; baina Lehenengo Mundua legez ezagutzen dan horretan zehar bidaiatzea oso garestia da. Eta, luzarorako bada, garestiago.\nHorregaitik, motxilea lepoan hartuta ibilten diranek Pirinioez bestalde oso ohikoa dan jokerea imitetan hasita dagoz honezkero: urtebete 'sabatikoa' edo hilabete batzuk hartu eta mundua ezagutzera urten, orain arte boltsiloa bete-beterik eukienen eskura baino ez egozan sentsazinoez disfrutetako. Helburu hori lortzeko, Asia da bidaiari gehien jasoten dituan kontinentea, diru gitxi eta denpora asko daukienen paradisua baita. Haraino joatea, batzuetan, etxean geratzea baino merkeagoa da.\nHori bai, lehenengo golpea mingarriena da. Hegaldiak, kasu honetan, Europako edozein lekutara doazenak baino karuagoak dira eta hor joaten da aurrekontuaren zati garrantzitsuena. Halanda be, aurretik pentsauta izan ezkero eta eskaintzak aprobetxauta, Asiako sarrera-uriren batean jarriko deuskun joan-etorria 600-700 euro bitartean lor daiteke; beraz, Atlantikoaz bestalde joatea baino merkeagoa da. Delhi, Hong Kong, Bangkok, Singapur eta Pekín dira jomuga merkeenak, hegaldi kopuru gehienen helmuga diralako eta aire-konpainia ugarik egiten dabe ibilbide hori. Handik, kontinenteko beste lurralde batzuetara errepidez joan gaitekez, boltsiloari ezelako minik egin barik eta, beti be, pazientzia apur bategaz.\nDuda barik, sarritan kaleak balaz eta barrikadaz beterik ixten dituen gorabehera politikoak egon arren, Tailandia da turisten jomuga gogokoena. 'Barreen herrialdea', bisitariarentzat, edozein turismo-mueta egiteko leku aproposa da, azpiegitura bikainak ditu eta askotariko eremuek danetarik egiteko aukerea eskaintzen dabe: itsasoa, mendia, hondartzak, basoa, uriak, zelaiak... Horrezaz ganera, gizarte eta kultura arloan be herrialde aberatsa da.\nHori guztia gitxi balitz, aurrekontua eskasa izan arren, herrialdeaz disfrutetako aukerea izango dogu. Ostatu hartzea eta jatea ez da bape garestia eta bardin pasetan da garraiobide publikoagaz. Gehiago be esan daiteke: taxian joatea be merkea da. Horregaitik, Bangkok 'motxileroen' uri bilakatu da. Erdigunean, Khaosan kalea eta inguruak, munduko bazter guztietatik etorritako bidaiariak topauko doguz, lepoa borobilduta motxilearen pisuagaz.\nGolpera egindako lurreratzea dala esan daiteke. Oraindino 'jet lag' dalakoaren eraginpean, Tailandiara ailegau, eta arpegi barrien atentzinoa erakarri gura daben taberna eta kaleko dendarien dezibelioek ganezka egiten deuskue. Ostatua topetea abenturea izan daiteke, baina behin topau ezkero, Asia gu itxaroten dago.\nBehin Bangkok-en, milaka aukera daukaguz. Herrialdearen iparraldeko berdetasunaz gozau gehinke, edo hegoaldeko harea zuri eta ur urdineko hondartzez, edo hasia hego-ekialdean zehar bidaiatzen hasi. Gero eta bidaiari gehiagok egiten dabe azken aukera horren alde. Horretarako, onena ekialderantz joatea ad. Autobusean, eta pazientziaz beterik, Vietnam-eko uriburu ekonomikora ailegauko gara: Ho Chi Minh, Saigon mitikoa.\nHerrialdearen izena esan eta berehala, milaka irudi jatorkuz burura. Gehienak bortitzak dira eta Vietnam konkistetea gatxa dala bertakoen izakeran be igarten da. Duda barik, ez da lurralde erraza. Kale nagusi baten alde batetik bestera joan behar garanean konturatuko gara horretaz. Motor txiki piloa bidaiari koittaduaren ganera dagoz, ezelako kupidarik barik, edozein uritan. Ganera, edozein erosketatan, engainuaren mamua beti dago atzean.\nZorionez, errealidade horretatik urtetea ez da gatxa. Hegoalderantz bagoaz, Mekong ibaiaren delta berezia topauko dogu eta, iparraldean, motxilea lepoan hartuta doazen bidaiarien ibilbidea dago. Ibilbide hori oso ezaguna da eta autobus konpainiek ‘open bus ticket’ izenekoa eskaintzen dabe, merke, ganera. Txartel horri esker, Saigon eta Hanoi urien arteko bidea egin daiteke, tartean dagozan leku turistikoenak bisitauta, Nha Trang, Hoi An, Danang, edo Hué, besteak beste. Hori bai, autobus horreetan oso gatxa da bertako biztanleak topetea; errazago topauko doguz munduko edozein bazterretatik etorritako bidaiariak bertako biztanleak baino.\nVietnam guztiz ezagutu gura izan ezkero, Halong badia bisitau behar da. Hanoi-tik hur dago eta uretatik urteten daben harritzarrek ikutu magikoa emoten deutsie inguruari. Halong badiari gerizpea emoten deutson behelainoaren azpian herrialdearen iparraldeko mendietan ostentzen diran aberastasun etnikoak be gordeten ditu.\nErreportajearen bigarren atalean be, sasoi batean Indotxina legez ezagutzen zan lurraldea bisitetan jarraituko dogu eta, handik, Malasia eta Singapurrera ailegauko gara.


[Galeria] Danbor jole txikiek girotu dituzte kaleak : Bidasoko Hitza\n[Galeria] Danbor jole txikiek girotu dituzte kaleak\nUrtero legez, haurren danborradak Hondarribia zeharkatu du. Txikiak izan arren, gogotik jo dituzte danborrak ehunka herritar begira zituztela.\nTxikiak izan arren, seriotasunez zeharkatu dute kale nagusia.\nJaiak danborraden sinonimo dira. Hasi dira Ama Guadalupekoaren jaiak eta gaur goizean haurrena izan da jaien lehen danborrada. 11:15tan abiatu dira Mendelu auzotik eta Hondarribiko kaleak zeharkatu dituzte, mantso, baina serio.\nPasai txaranga izan dute bidelagun eta bien artean doinu politak eraman dituzte leku batetik bestera. Kale nagusira iritsi orduko ehunka lagun zituzten zain. Gurasoez gain, herritar asko hurbildu dira, baita jakin-minez zeuden zenbait turista ere. Arma plazatik aurrera, danbor jole txikien atzetik jarraitu du jendeak.\nHITZA danborradan izan da gaur. Hona hemen goizak utzitako hainbat irudi.\nHondarribiko Jaiak 2019. Haurren danborrada.


BBK-k antolatzen duen adinekoentzako ekintzetan izena emateko epea zabalik\nHelduentzako programa “online”\nParte hartu nahi dutenek urtarrilaren 14ra arte izango dute izena emateko aukera, bbk.eus webgunean.\nProgramak 49 ikastaro eta tailer egiteko aukera eskainiko du. Argazkia: BBK.\nBBK-k antolatzen duen 60 urtetik gorakoentzako jarduera-programan izena emateko epea zabalik dago urtarrilaren 5etik. Ikastaroak guztiz online egingo dituzte, covid-19aren eraginez. Hala, ekintzak bertan behera gelditzea saihestuko dute, iazko edizioan gertatu bezala.\nBBK-k jakitera eman duenez, otsailaren 1eko astean hasiko dira jarduerak, eta ekainaren 30era arte iraungo dute.\nBBK + Jarduera-Programak 49 ikastaro eta tailer egiteko aukera eskainiko du, eta, haietan, bost ardatz didaktiko eta hezigarri landuko dira: ongizate eta hazkunde pertsonala, kultura, hizkuntzak, musika eta teknologia berriak.\nAzken ardatz hori zabaldu egin dute 2021. ediziorako, eta gaurkotasuneko ikastaroak eta adinekoei laguntzeko eduki praktikoak gehituko dituzte.\nBBK-ko arduradunek azaldu dutenez, helburua da oinarrizko nozioak ematea adinekoei; biztanleria osoa kontuan hartuta, eurak direnez trebetasun teknologiko txikienak dituztenak, ingurunearekiko komunikazio 'online' optimo bat erraztu nahi diete.


Gehitu taulak elkarrizketa-koadroan, hautatu uneko zereginerako behar diren taulak. Kontsulta edo taula-aurkezpen berri bat sortzean, hautatu kontsultaren edo taula-aurkezpenaren erreferentzia den taula. Datu-base erlazionalekin lan egiten bada, hautatu zein taulen artean sortu nahi diren erlazioak.\nDatu-baseen fitxategi-leihoan, egin klik Taulak ikonoan. Aukeratu Txertatu - Taula diseinua edo Editatu - Editatu.\nTaula erabilgarriak zerrendatzen ditu. Taula bat txertatzeko, hautatu bat zerrendan eta egin klik Gehitu aukeran. Taularen izenean klik bikoitza ere egin dezakezu eta leiho bat irekiko da, taula-eremuekin kontsulta-diseinuaren goialdean edo leiho erlazionalean.


Partikulak eta masa-zentroa nola mugitzen diren (II)\naldapa mugikor batean\nPartikulak eta MZ nola\nmugitzen diren (I)\nmugitzen diren (II)\nSalto egitearen eredua\nKutxa bati tiraka\nOrri honetan, berriz ere, partikula bi aztertuko ditugu malguki batez lotuta, baina horizontalki mugitzen. Gogora ditzagun aurreko orriko emaitzak:\nPartikula bakoitzaren mugimenduari eragiten diote kanpo-indarrek eta multzoko beste partikulek egiten dioten barne-indarrek.\nBikotearen masa-zentroa mugitzen da partikula bakar bat bezala, multzoaren masa osoarekin eta kanpo-indarren erresultantearen eraginpean soilik.\nPartikula-multzo bat isolatua bada (kanpo indarren erresultantea nulua), bere masa-zentroa abiadura konstanteaz mugitzen da, eta partikulak barne-indarraren eraginpean soilik mugitzen dira.\nOraingoan partikula bi aztertuko ditugu malguki batez lotuta, baina horizontalki. Ezkerreko partikula (urdina) M masaduna eta eskumakoa (gorria) m masaduna.\nM masadun partikula (ezkerrekoa) horma bertikala ukitzen ari da (x=0). Malgukiak k konstantea du eta l luzera deformatu gabe dagoenean. Mugitzen hasteko, malgukia zapaldu egiten da, d distantzia, beraz bere hasierako luzera l-d da.\nMalgukia, zapaldu ondoren, aske uzten bada, mugimenduak bi atal ditu:\n1. Ezkerreko M masa horma ukitzen ari denean, beraz pausagunean, multzoa ez da isolatua, hormak indarra egiten diolako: dei diezaiogun indarrari N.\n2. Ezkerreko M masak horma ukitzeari uzten dionean, multzoa isolatua da eta beraz masa-zentroa abiadura konstanteaz mugitzen da.\n(bi partikulen pisuak eta zoruaren erreakzioak batuz, norabide bertikaleko indar totala nulua da)\nEzkerreko M masa horma ukitzen ari denean, bikoteko partikulek bi indar jasaten dituzte:\nHormak ezkerreko partikulari egiten dion N erreakzioa kanpo-indarra da.\nPartikulek elkarri, malgukiaren bitartez, egiten dioten indarrak, F=k(l-x) berdinak dira eta aurkako noranzkoak dituzte, irudiak erakusten duen bezala.\nEskumako partikula (m masaduna).\nEkuazio hori beste modu batez berridatz daiteke:\nEkuazio diferentzial horren soluzioa honelakoa da (soluzioa ekuazioan ordezkatuz egiazta daiteke):\nA eta B konstanteak hasierako baldintzetatik kalkulatzen dira. t=0 aldiunean malgukia zapalduta dago, d distantzia, eskumako partikularen posizioa x=l-d da, eta pausagunean dago: dx/dt=0. Hortaz eskumako partikularen posizioa denboraren menpe hau da:\nPosizioa denborarekiko deribatuz abiadura lortzen da:\nEzkerreko partikula (M masaduna)\nEzkerreko partikula pausagunean dago x=0 posizioan. Beraz, hormaren erreakzioa malgukiaren indarraren berdina da:\nMasa zentroa (M.Z.)\nMasa-zentroaren posizioa eta abiadura honakoak dira:\nLehen atalaren amaiera\nLehen atala amaitzen da, ezkerreko M masak horma ukitzeari uzten dionean, alegia, N erreakzioa anulatzen denean. Hori gertatzen den aldiunea t0 bada:\nEskumako partikularen posizioa x=l da, eta bere abiadura: vm=d·ω1\nEzkerreko partikularen posizioa y=0 da, eta bere abiadura: vM=0\nMasa zentroaren posizioa eta abiadura:\nBikotearen energia totala hasieran, malgukia d distantzia deformatuta dagoenean, hau da: kd2/2.\nEta amaierako aldiunean:\nMalgukia deformaziorik gabe: x=l,\nEzkerreko partikula pausagunean.\nEskumako partikulak (m masadunak) abiadura du: vm=d·ω1\nHortaz, malgukiaren energia potentzial elastikoa eskumako partikularen energia zinetiko bilakatu da.\nInpultsoa eta momentu lineala\nBikotearen momentu lineal totala:\nHasieran nulua da\nAmaieran m·vm da\nBikoteak jasaten duen kanpo-indar totala bakarrik da, hormak egiten duen N erreakzioa. Indar horren iraupena t0 da. Indar horrek sortzen duen inpultsoak bikotearen momentu lineal totala aldatzen du, izan ere, m·vm.\nMugimenduaren bigarren atala\nMugimenduaren atal honetan hormaren N indarra amaitzen da eta partikulek jasaten duten indarra malgukiarena da soilik (indar bertikalen batura nulua da). Malgukiaren indarra hau da: F=k(l-(x-y)). Hemen (x-y) malguki deformatuaren luzera da eta l malgukiaren luzera naturala. Kanpo indarren erresultantea nulua denez, partikula-bikotea isolatua da.\nIrudiak erakusten du:\nGoian, malgukia deformatu gabe.\nErdian, malgukia uzkurtuta dagoen une bat. Une horretan malgukiaren luzera (x-y) bere luzera naturala (l) baino txikiagoa denez, orduan F indarra positiboa da eskumako partikularentzat eta negatiboa da ezkerrekoarentzat.\nAzpian, malgukia luzatuta dagoen une bat. Une horretan malgukiaren luzera (x-y) bere luzera naturala (l) baino handiagoa denez, orduan F indarra negatiboa da eskumako partikularentzat eta positiboa da ezkerrekoarentzat.\nHona hemen partikula bakoitzaren higidura-ekuazioak:\nEkuazio bi horiek batuz honako hau lortzen da:\nMasa zentroaren azelerazioa nulua da, beraz abiadura konstanteaz mugitzen da. Bikotea multzo isolatua denez (N erreakzioa desagertu denetik), masa zentroaren azelerazioa nulua da eta bere abiadura konstantea, izan ere, to aldiunean zeukan abiadura, justu N erreakzioa desagertu denekoa.\nMasa zentroak duen higidura uniformea da: bere posizioa honela adieraz daiteke: z=z0+vcm·(t-t0), hemen z0 hasierako posizioa da, justu t0 aldiunekoa, aurreko atalean kalkulatu duguna.\nPartikula bien higidura erlatiboa\nBidertzen bada lehen ekuazio diferentziala, M bider, bigarrena, m bider, eta bien kenketa eginez, honako ekuazioa lortzen da:\nhemen ξ=x-y partikula bien posizio erlatiboa da. Ekuazio horrek adierazten du, partikula bien higidura erlatiboa dela, partikula bakar baten higidura bezalakoa. Partikula horrek masa laburbildua du (μ=mM/(m+M)) eta elkarren arteko barne-indarraren eraginpean soilik mugitzen da (F=k(l-ξ)).\nHona hemen ekuazio diferentzial horren soluzioa (soluzioa ekuazioan ordezkatuz egiazta daiteke):\nA eta B konstanteak hasierako baldintzetatik kalkula daitezke. t=t0 aldiunean:\nPartikulen posizioak hauek dira: x=l, y=0, beraz, ξ=x-y=l.\nPartikulen hasierako abiadurak: dx/dt=ω1·d, dy/dt=0, beraz, dξ/dt=ω1·d\nZenbait ordezkapen eginez, azken soluzioa lortzen da:\nPartikula bakoitzaren higidura\nHonezkero, masa zentroaren posizioa ezaguna da, z=(mx+My)/(m+M), eta partikulen posizio erlatiboa ere bai, ξ=x-y , denak denboraren menpe: τ=t-t0.\nOrduan ezezagun biko eta ekuazio biko sistematik x eta y bakan daitezke:\nBertan egiazta daiteke, bigarren atalaren hasieran, alegia τ=0, (t=t0) partikulen hasierako posizioak egokiak direla: x=l, y=0.\nOrduan deribatuz lortzen dira partikulen abiadurak edozein aldiunetan: (τ=t-t0)\nHemen ere egiazta daitezke bigarren atalaren hasierako abiadurak: τ=0, (t=t0), dx/dτ =ω1·d, dy/dτ=0\nPartikulen energia zinetiko totala:\nMalgukiaren deformazioa: l-(x-y). Hortaz, energia potentzialaren adierazpena:\nMultzoaren U energia totalak energia zinetikoa eta potentziala biltzen ditu:\nHauxe da, izan ere, malgukiaren hasierako energia potentziala, d distantzia zapalduta dagoenean.\nKanpo indarrek ez dute lanik egiten, ez bigarren atalean ezta lehenengoan ere, N erreakzioa M masari bultzatzen ari zaion bitartean ez delako mugitzen. Horregatik multzoaren U energia (bi partikulak eta malgukia) konstante mantentzen da eta hasierako balioa mantentzen du.\nHasieran, malgukia d distantzia zapaltzen da, eta zapalduta daukan energia potentziala bilakatu egiten da: izan ere, lehen atalaren amaieran osorik, m masadun partikularen energia zinetiko. Ondoren, bigarren atalean, partikula biek dute energia zinetikoa eta potentziala baina multzo isolatua direnez, energia totalak konstante izaten segitzen du.\nAukeran idatz daitezke:\nEzkerreko masa, m, (gorria) kg-tan, laukian idatziz.\nEskumako masa, M, (urdina) kg-tan, laukian idatziz.\nMalgukiaren konstantea, k, N/m-tan laukian idatziz.\nMalgukiaren luzera naturala finkotzat hartu da: l=0.25 m\nBerria botoia sakatu.\nMugitzen hasteko, malgukia zapaldu behar da; partikula gorria mugitu saguarekin ezkerrerantz (malgukia d distantzia zapaltzen da: hasierako egoera).\nPartikula biak nola mugitzen diren behatzen da (gorria eta urdina) eta bikotearen masa zentroa beltzez adierazten da. Leihatilaren goiko aldean grafikoki adierazten dira partikula bakoitzaren eta masa zentroaren posizioak denboraren menpe.\nHigiduraren atal biak bereiz daitezke:\nLehen atalean, ezkerreko partikula ez da mugitzen horma bertikala ukitzen ari delako. Gezi beltz batek hormaren N erreakzioa adierazten du.\nBigarren atalean, hormaren indarra desagertzen da, beraz, multzo isolatua da eta partikula biak mugitzen dira elkarren arteko barne-indar soilaren eraginez.\nDatuak aldatu eta esperimentu berri bat abiatzeko berriz ere berria botoia sakatu.\nDemagun eskumako partikularen masa, m=1 kg\nEzkerrekoaren masa, M=4 kg\nMalgukiaren konstante elastikoa, k=500 N/m\nMalgukia zapaldu saguarekin esaterako d=0.15 m distantzia, alegia eskumako partikularen posizioa x=0.1 m izan arte.\nDenbora-tarte batez (t<t0) ezkerreko partikulak horma ukitzen du, baina justu une horretan: N=0.\nUne horretan, hona hiru posizioak:\nEskumako partikularena: x=0.25,\nEzkerreko partikula: y=0.0.\nEskumako partikulak: vm=dω1=0.15·22.36=3.35 m/s\nEzkerreko partikulak: vM=0\nMasa zentroak une horretan daukan abiadura konstante mantentzen da aurrerantzean, alegia higiduraren bigarren atal osoan.\nPartikula-multzoaren energia totala, U=kd2/2=500·0.152/2=5.63 J, konstantea da higidura osoan zehar.\n"Berria" sakatu ondoren, eskumako partikula gorria saguarekin ezkerrerantz eraman, eta "Hasi" sakatu.


Txilen Aberri Eguna 'Goazen mendi tontorrera' lelopean ospatzera deitu du Santiagoko Gure Etorkia taldeak\n2011ko Aberri Eguna Txileko Santiagoko Eusko Enparantzan; erromeria, Angel 'Gotzon' Espinosa txistulari (argazkia Gure Etorkia)\nTxileko Santiagon, Gure Etorkia euskal kultura taldeak igande honetan ospatzera deitu du Aberri Eguna, izan ere hiriko San Cristobal muinoan dagoen Eusko Enparantzan, bertan dagoen Gernikako Arbolaren kimuaren aurrean, lehenik nahi duenarentzat hamabietan meza izango delarik eta ondoren Aberri Eguneko ekitaldi xume bat, ohorezko aurreskua eta hitz eta kantuak tarteko. Santiagoko Eusko Etxeak --Mendeurrena ospatzen ari da aurten-- astebete beranduago ospatzen du urtero Aberri Eguna, bere egoitzan garatzen duen programa bat medio.\nTxileko Santiago. Txilen ere bai! eta Goazen danok mendi tontorrera! lelopean luzatu du deia Santiagoko Gure Etorkia euskal kultura taldeak eta luzatu ere iaz egin zuen bezalaxe hiriburuan euskaldunentzat esanguratsua den eta azken 81 urteetan euskal ospakizunetara loturik dagoen leku baterako luzatu du, horixe baita San Cristobal muinoan 1931ean inauguratu zuten Eusko Enparantza eta geroztik, Gernikako Arbolaren kimu, bertan hazten den haritza, plaka batez eta euskal lurraldeen armarri polikromatuak biltzen dituen burdinezko itxitura bat lagun dituela.\nEuskalKultura.com-i helarazi dion idazkiak dioenez, "mundu osoko euskaldunak urtero ospatzen dugu Aberri Eguna, Berpizkunde igandez, eta karia horretara Gure Etorkia euskal kultura taldeak Santiagoko San Cristobal muinera igotzera gonbidatzen du, Eusko Enparantzaraino, bertan dauden Inmaculada Concepcion edo Sortzez Garbiaren kapera eta Gernikako Arbolaren kimu ondoan egingo dugun ekitaldi xumera, Aberri Eguna dela-eta gure poza adierazten arren".\n[Aberri Eguneko iazko deialdia Txileko Santiagoko Eusko Enparantzan (egilea Liposin)]\nIaz bezala, muinora oinez igotzeko asmoa dutenentzat, hitzordua goizeko bederatzietan ipini du Gure Etorkiak, bederatzi t'erdietan abiatzeko. Berrogei bat minutuko paseoa besterik ez da, kasu honetan ikurriñak eta euskal musika lagun egina. Adinagatik edo bestela ere lehenengo hitzordu honetan parte hartu nahi ez dutenentzat, bigarren hitzordu bat ipini da hamabietarako, meza hasiko baita Eusko Enparantzan dagoen kapera-elizan, santutegiko Rodrigo Tupper erretoreak emanik. Funikularrez ere igo daiteke bertara.\nMezaren ondotik izango da ekitaldia, eta bertara ikurriñez, euskal lepoko, txapela, lauburu edo edonolako apaindura edo adierazgarriz agertzea eskatzen da. "Angel 'Gotzon' Espinosa txistulariak bertan musikari jardungo duela agindu digu eta horrek aberri urruna bertaratzen lagunduko digu", diote. "Guztiak zaudete gonbidatuta! Goazen danok mendi tontorrera! Gora Euskal Herria eta Viva Chile!" amaitzen da Gure Etorkiaren mezua.\n-Eusko Enparantzako 2011ko deialdiko irudiak


Pribatutasun politika - Sustraidoinuak\nPribatutasun politika\tsustraidoinuak\t2018-10-18T10:04:30+00:00\nWebguneko inprimakiak betetzen dituzunean ematen dizkiguzun datu pertsonalak SUSTRAI DOINUAKen ardurapeko fitxategietan tratatuko dira, helburu hauekin:\nErosi dituzun produktu edo zerbitzuen salerosketa-kontratua garatzea, betetzea eta gauzatzea, edo bien arteko beste edozein kontratu.\nEgiten dizkiguzun eskaerei erantzutea edo SUSTRAI DOINUAKen zerbitzu edo produktuei buruzko informazioa ematea, besteak beste, produktu edo zerbitzu horiei dagokienez, posta elektroniko bidez edo beste edozein komunikabide elektroniko baliokideren bidez (adibidez, SMS mezua) jakinarazpen komertzialak bidaltzea, onespen laukia markatzen baduzu soilik.\nTratamenduaren legitimazioa interesdunen baimenak zehazten du. Datuak zerga-araudian xedatutako epean zehar gordeko dira.\nDatuak kontsultatzeko, zuzentzeko eta ezerezteko, edo haiek tratatzearen aurka egiteko, idatzi bat bidali behar duzu SUSTRAI DOINUAKera, NANaren kopiarekin batera, idazki honen goiburuan ageri den helbidera.\nJakinarazten dizugu www.sustraidoinuak.eus webguneak cookieak erabiltzen dituela erabiltzaileen nabigazioa aztertzeko.\nGure webgunean sartzeko darabilzun ekipoan instalatzen diren artxiboak dira cookieak. Haiei esker, erabiltzaileen nabigazioari buruzko informazioa bil dezakegu, eta zerbitzu hobea eskaintzeko erabil dezakegu informazio hori. Batez ere informazio estatistikoa biltzeko erabiltzen dira cookieak. Ia webgune guztiek erabiltzen dituzte cookieak.\nWebgune honetan, hauen cookieak erabiltzen dira:\nGoogle Analytics, Google Maps eta YouTube zerbitzuak erabiltzen ditugu. Tresna horien bidez, Google-k informazioa bil dezake gure webgunearen erabilerari buruz. Webgunean sartzen den erabiltzaileari buruzko askotariko informazioa biltzeko erabiltzen dira cookieak; besteak beste, erabiltzaileari buruzko informazio demografikoa, haren interesei buruzko informazioa, erabiltzaileak webgunea erabiltzeko duen moduari eta bertan duen portaerari buruzko informazioa, eta erabiltzailearen bisita Google kontuarekin lotzen duen informazioa, erabiltzailea identifikatuta baldin badago.\nPublizitatea eraginkorragoa izateko erabiltzen ditu Google-k cookie horietako batzuk, hala nola orri eta guneetako publizitatearen arabera ezarri dituen Google Analytics eginbideak (marketin-birbideratzea, Google bistaratze-sarearen iritzi-txostenak, DoubleClick kanpaina-kudeatzailearen integrazioa edo Google Analytics-eko datu demografikoei eta interesei buruzko txostenak). Erabiltzaileak webgunea nola erabiltzen duen (tartean IP helbidea) Google-ra bidal daiteke, eta haren zerbitzarietan gorde.\nEsteka hauetan ikus daiteke Google-ren cookieak eta pribatutasun-gidalerroak erabiltzeari buruzko informazio gehiago.\n_icl_current_language: webgune osoan erabiltzen da, erabiltzaileak hautatutako hizkuntza zehazteko.\nIkuspegia: erabiltzaileak Agenda atalean hautatzen duen ikuspegia zehazteko erabiltzen da.\nCookie horien bidez lortzen den informazioa hainbat gauzatarako erabiltzen da; besteak beste, webgunea hobetzeko, bestelako premiak detektatzeko, eta zer hobekuntza egin behar diren baloratzeko. Horrela, zerbitzu hobea emango dugu.\nNola kudeatzen dira cookieak?\nEkipoan instalatuta dituzun cookieak baimendu, blokeatu edo ezabatu nahi badituzu, bai gure webgunekoak, bai beste webgune batzuetakoak, ordenagailuan duzun arakatzaileko aukeren konfiguraziora joan behar duzu. Hauek dira arakatzaile ohikoenak:\nSistema administratzeko, zure ordenagailuari buruzko informazioa bil dezakegu, tartean IP helbidea, sistema eragilea eta arakatzaile mota. Gure webgunean nola nabigatzen den jakiteko datu estatistikoak dira.\nHelburu berbererako, oro har Internet nola erabiltzen duzun jakiteko ere lor dezakegu informazioa, ordenagailuaren disko gogorrean gordetzen den cookieen fitxategi baten bidez. Cookieek ordenagailuaren disko gogorrera transferitzen den informazioa dute.\nCookieek webgunea hobetzen eta zerbitzu hobea eta pertsonalizatuagoa ematen laguntzen digute; hain zuzen ere, hauek egiten:\nKopuruei eta erabilera-ereduei buruzko estimazioak egin.\nHobespenei buruzko informazioa gorde eta webgunea zure interesen arabera pertsonalizatu.\nGure webgunera itzultzen zarenean zu gogoratu.\nCookieak onartu nahi ez badituzu, aktibatu cookieak baztertzen dituen arakatzaileko konfigurazioa. Hala ere, konfigurazio hori hautatzen baduzu, baliteke webguneko zenbait tokitara sartu ezinik geratzea, edo gure zerbitzuetako batzuk erabili ezin izatea. Webgunea cookieak baztertzeko konfiguratzen baduzu, gure sistemak cookieak sortuko ditu gure webgunean sartzen zarenean.\nB.- SUSTRAI DOINUAK aurrez ezer jakinarazi gabe aldatu ahal izango du webguneko informazioa, baita haren konfigurazioa eta aurkezpena ere.\nC.- Honen bitartez, SUSTRAI DOINUAK hitzematen du EZ DUELA PUBLIZITATE ENGAINAGARRIA ESKAINIKO.\nD.- SUSTRAI DOINUAK hitzematen du EZ DUELA JAKINARAZPEN KOMERTZIALIK BIDALIKO HALA DIRELA ESAN GABE, Informazio Gizartearen eta Merkataritza Elektronikoaren Zerbitzuei buruzko 34/2002 Legean xedatutakoaren arabera. Ondorio horietarako, ez da jakinarazpen komertzial gisa hartuko SUSTRAI DOINUAKen erregistratutako bezero eta erabiltzaileei bidaltzen zaien informazio oro, baldin eta informazio horren helburua bada dagoen harremanari eustea eta informazio- eta prestakuntza-lanak eta erakundearen berezko beste lan batzuk egitea.\nE.- SUSTRAI DOINUAK ez da izango webgunean sartzean edo webguneko informazioa erabiltzean erabiltzaileak arau aplikagarriren bat ez betetzearen erantzule.\nF.- SUSTRAI DOINUAK ez da izango webguneko informazioa, gaiak edo programak erabiltzearen ondorioz sortzen diren edo sor daitezkeen edonolako kalte-galeren erantzule. Webgunearen bidez erabiltzaileei hirugarrenen prestazioak eta zerbitzuak jasotzeko aukera ematen dieten estekak eta hipertestua ez dira SUSTRAI DOINUAKenak eta ez daude haren kontrolpean. Hortaz, SUSTRAI DOINUAK ez da izango haietako informazioaren erantzule, ezta informazio horrek izan ditzakeen ondorioen erantzule ere.\nG.- SUSTRAI DOINUAK ez da izango hirugarrenek webgunean bertan ageri diren eta SUSTRAI DOINUAKenak ez diren marka-izen, produktu-izen eta marka komertzialak legez kontra erabiltzearen erantzule. Ez da izango, ezta ere, webgune honen bidez kontsulta daitezkeen webguneetarako esteketako edukien osotasun, egiazkotasun eta bidezkotasunaren erantzule.\nH.- Azken batean, erabiltzailea izango da webgune honetako zerbitzuak, edukiak, estekak eta hipertestua erabiltzearen erantzule bakarra.\nPertsona guztiak, ezintasun-maila edo adina gorabehera, ibili ahal izan daitezen gure webguneetan, AENORek ezarritako Irisgarritasun Unibertsaleko Arauak betez garatu dira webguneak, UNE 170001-2 arauak ziurtatzen duen moduan.


Azterketa egunak, prezioak eta lekuak | British Council\nGure asmoa Cambridge English azterketa gurekin egiten duzunean esperientzia ahalik eta onena izatea da.\nGarrantzitsua: Hurrengo deialdirako matrikula egiteko epeak\nIngeles orokorra, enpresarako Ingelesa, Ingeles juridikoa (ILEC) eta Young Learners (YLE).\nEsteka honen bidez Ingeles Orokorra, enpresetarako Ingelesa, Ingeles juridikoa eta Young Learnerserako Cambridge English azterketetako hurrengo deialdietarako datak eta prezioak ikusi ahal izango dituzu.\nAzterketa saioak Espainian zehar ditugun zentroetan burutzen ohi dira, beti ere, gutxieneko baldintzak betetzen badira eta Espainia osoko hautagaien matrikulak atsegin handiz onartzen ditugu. Ordenagailuz egin daitezkeen azterketak, momentuz, bakarrik Bartzelona, Bilbao, Madrile, Palma de Mallorca ta Valentziako zentroetan egin daitezke. Azterketa hauetan den plaza kopurua mugatua izaten da eta matrikula epea itxi egiten da plazak betetzen direnean.\nZortzi zentro ditugu Espainian; aurkitu gertuen duzun zentroa eta bere harremanetarako datuak.\nMomentuz ez dago TKT (Teaching Knowledge Test) saiorik erabilgarri.\nZure azterketa egiteko behar bereziren bat baduzu, jar zaitez harremanetan gurekin.


Jessamine konderria (Kentucky) - Wikipedia, entziklopedia askea.\nJessamine konderria (Kentucky)\nJessamine konderriaren kokapena AEBtan\n37° 52′ N, 84° 35′ W / 37.87°N,84.58°W / 37.87; -84.58Koordenatuak: 37° 52′ N, 84° 35′ W / 37.87°N,84.58°W / 37.87; -84.58\n445,78 km2 (%98.63)\n6,18 km2 (%1.37)\nJessamine konderria (ingelesez: Jessamine County) Kentuckyko konderri bat da, Ameriketako Estatu Batuetan. Hiriburua Nicholasville da. 2010eko zentsuaren arabera 48.586 biztanle zituen, Jessamine kilometro koadroko azaleran.\nJessamine konderriak 451,95 kilometro koadro ditu. Horietatik 6,18 ura dira. Beste 445,78 lurra dira. Biztanleria dentsitatea 107,5 da.\n2010eko zentsoan bizi ziren 48.586 pertsonetatik 45.689 txuriak edo hispanoak dira. Horietatik hispano edo latino kategorian 1.353 dira. 1.487 beltzak edo afroamerikarrak. 114 amerikar natiboak ziren eta 15 Hawaii edo Pazifikoko irletako natiboak. 475 asiarrak ziren. Bestelako arraza bat kategorian 37 biztanle daude. Bukatzeko euren burua arraza bat baino gehiagotan 769 pertsonek kokatzen zuten.\nMultimedia: Jessamine County, Kentucky


Zenbaketaren oinarriak - Wikipedia, entziklopedia askea.\nZenbaketaren oinarriak multzo bati dagokion kardinala egokitzera garamatzan abstrakzio prozesuan datza. Gelman eta Gallistel izan ziren, 1978an, umeek prozesu horretan bete behar dituzten 5 garapen-aldiak enuntziatu zituzten lehenak.\n1 Bana-banako korrespondentziaren edo korrespondentzia biunibokoaren oinarria\n2 Ordena egonkorraren oinarria\n3 Kardinalitatearen oinarria\n4 Abstrakzio oinarria\n5 Ordenaren garrantzi ezaren oinarria\nBana-banako korrespondentziaren edo korrespondentzia biunibokoaren oinarria [aldatu]\nOrdena egonkorraren oinarria [aldatu]\nKardinalitatearen oinarria [aldatu]\nAipatzen ari garen autoreek Kardinalitatea bi urte eta zazpi hilabeteekin lortzen dela diote Bana-banako korrespondentziaren eta Ordena egonkorraren gaitasunak eskuratu ondoren. Beste autore batzuentzako, berriz, mailaz mailako prozesua litzateke eta 5 urte bete arte ez litzateke eskuratuko.\nAbstrakzio oinarria [aldatu]\nOrdenaren garrantzi ezaren oinarria [aldatu]\n"http://eu.wikipedia.org/w/index.php?title=Zenbaketaren_oinarriak&oldid=3630021"(e)tik eskuratuta\tKategoria: Matematika\tNabigazio menua\nOrrialdearen azken aldaketa: 03:52, 9 martxoa 2013.


Leopard | Consumer\nAppleren Mac ordenagailuetarako sistema berriak aldaketa, hobekuntza eta ingurune grafiko guztiz gaztetua ditu\nLeopard izenarekin dago Mac OS X-en 10.5 bertsioa, Appleren Mac OS X seigarren sistema eragilea, 2005eko apirilean plazaratutako Tiger 10.4 bertsioa ordezkatzen duena. Sistema eragile berri hori, gaurko aurreikusia, udaberrian iragarri zuten konpainiako arduradunek, eta horrek ekarriko dituen berrikuntzen berri eman zuten; adituen iritziz, ez dira gutxi eta oso positiboak dira. Erreportaje honek nagusiak xehatzen ditu.'\nLeopard I.aren berrikuntzak\nLeopard-ek hiru dimentsioko fitxategien kudeatzaile berri bat du, Core Animation teknologiaren bidez leihoen kudeaketa hobetzen duena. Horri esker, ordenagailuaren txartel grafikotik automatikoki eta prozesatuta, animazioa gehitu dakieke aplikazioei.\nErabiltzaileak irekita dituen aplikazioetan jarduera adierazteko triangelua desagertu egiten da, eta, horren ordez, ikusizko efektu distiratsua agertzen da aplikazio aktiboaren ikonoaren azpian.\nHalaber, 'Stacks' (Pilas) izeneko ezaugarri berri bat sartu da; horren bidez, karpeta pertsonalizatuak sor daitezke fitxategien kudeatzailearen barruan, erabiltzaileak nahi dituen elementuekin, idazmahaia beti ordenatuta edukitzeko. 'Stacks'ek ingurune grafiko berria du, erabiltzaileak bere kudeatzailearen karpetetako batean sartuta dituen aplikazioak batera abiarazteko.\nDeskarga-karpeta pila gisa ikusi ahal izango da mahaigainean, bizkor atzitzeko. Begi-efektu gisa, sagua pilaren gainean jartzean, hura osatzen duten elementuak zabalduko dira, eta arkua osatuko dute, edukia ikusteko eta azkar identifikatzeko.\nAmaituFinderrek uneko mahaigaina eta Leopard erabiltzen duten beste erabiltzaile batzuk batera erabiltzeko aukera ematen du\nFinder berriak goiko menu nagusi berri bat du, erabiltzaileak hautatuta duen atzeko irudiaren gainean modu ikusgarriagoan integratzen duena. Finder-en leihoek, ikonoen edo zerrenden egungo ikuspegiez gain, 'Coverflow' izeneko beste ikuspegi bat dute (iTunes-en sartutakoa bezala), eta, horri esker, edozein testu-dokumentu, irudi edo filmetako ikuspegi bat bistara daiteke, Cds karatulak balira bezala.\nFinder berriaren beste ezaugarri bat pantaila partekatzeko aukera da, mahaigaina Leopard erabiltzen duten beste erabiltzaile batzuekin batera erabiltzeko aukera ematen baitu.\n'Back to My Mac'ren bidez, makina lokal batera sar daiteke, ordenagailuarekin lotutako .Mac kontu baten bidez urrutitik lan egiteko. Partekatuko den informazio guztia enkriptatuta egongo da.\nQuicklook aplikazioak aukera ematen du fitxategiak aurreikusteko, aplikaziorik ireki gabe. Normalean, erabiltzaileek testu-dokumentu formateatu bat edo kalkulu-orri bat jasotzen dutenean, dagokion aplikazioa ireki behar izaten dute edukia irakurtzeko.\nQuicklook-ekin edukia ikusi ahal izango da, edukiak irakurtzeko programak ireki eta itxi gabe. Halaber, hainbat fitxategi hautatu eta QuickLook erabiliz bistara daitezke leiho berri batean.\nApple-k aukera emango die erabiltzaile garatzaileei QuickLook-erako luzapenak sortzeko, artxibo-formatu berriak jasateko. Ezaugarri berri hori saguarekin edo zuriune-barrarekin klik eginez aktibatzen da, eta pantaila osoan funtziona dezake.\nErabiltzaileen benetako esperientzian oinarritua. Oso gutxik egiten dituzte ordenagailuan gordetako datuen segurtasun-kopiak, eta Leopard-ek ezaugarri berri hori aurkezten du. Ordenagailuan dagoen guztiaren segurtasun-kopiak automatikoki egiteko aukera ematen du, baita ordenagailura konektatutako kanpoko disko gogorrak ere; horrez gain, aurreko egoerak gordetzen ditu datuak berreskuratzeko edo karpeta bat nola aldatu den ikusteko.\nSegurtasun-kopia horiek sarean dagoen beste terminal batean edo kanpoko disko gogorretan gorde daitezke. Baina ezin izango dira ordenagailu beraren zati birtualizatu batean gorde, hainbeste gigabyteko kopia bat bideraezina baita.\nDatu horiek ikusteko, ikusizko nabigazio bat erabiliko da, eta edozein aplikazio edo leihotatik aktibatu ahal izango da. Erabiltzaileak denbora-lerro baten bidez bila dezake, saguaren klik soil baten bidez, sisteman uneren batean dagoen edozein fitxategi aurkitu eta berrezartzeko.\nJoan hurrengo orrira: Leopard ii.aren berrikuntzak »\napple erabiltzaile leopard-eu nuevo sistema operativo-eu ordenador-eu